title: Christopher Walken

text: Walken kouluttautui alkujaan musiikkiteatterin tanssijaksi ja siirtyi vasta myöhemmin teatterirooleihin ja niistä edelleen elokuvaroolien pariin. Teatterissa Walken on näytellyt yli sadassa näytelmässä. Hän on esiintynyt muun muassa useissa William Shakespearen teosten pääosassa, kuten "Hamletissa", "Macbethissä", "Romeossa ja Juliassa" sekä "Coriolanuksessa". Walkenin ensimmäinen valkokangasrooli oli Sidney Lumetin elokuvassa "Suuri kaappaus" vuodelta 1971. Vuonna 1977 Walken teki varsinaisen läpimurtonsa Woody Allenin parhaan elokuvan Oscarilla palkitussa "Annie Hallissa". Seuraavana vuonna Walken palkittiin parhaan miessivuosan Oscarilla roolisuorituksestaan Vietnamin sodassa henkisesti tuhoutuneena tehdastyöläisenä elokuvasta "Kauriinmetsästäjä", joka myös voitti parhaan elokuvan Oscar-palkinnon.


title: Christopher Walken

text: 1980-luvulla Walkenin ensimmäinen elokuva oli Michael Ciminon "Portti ikuisuuteen", josta tuli taloudellinen katastrofi. Walken esiintyi 1980-luvulla myös James Bond -konna Max Zorinina elokuvassa "007 ja kuoleman katse". Seuraavalla vuosikymmenellä hän esiintyi taloudellisesti menestyneessä elokuvassa "Batman – paluu" ja Quentin Tarantinon elokuvassa "Pulp Fiction – tarinoita väkivallasta", jossa hän on vain yhdessä kohtauksessa pitkässä monologissa. Muita Walkenin rooleja oli muun muassa Tony Scottin "True Romancessa" ja Tim Burtonin elokuvassa "Päätön ratsumies". Vuonna 1997 Walken esiintyi tuholaistorjuja Caesarina koko perheen komediassa "Hiiri, jota ei saatu hengiltä". Walken jatkoi Scottin kanssa yhteistyötä 2000-luvulla tekemällä elokuvat "Koston liekki" ja "Domino", joista etenkin ensin mainittu oli menestys. Vuonna 2003 Walken sai toisen Oscar-ehdokkuutensa, kun hänet huomioitiin roolistaan Steven Spielbergin elokuvassa "Ota kiinni jos saat", jossa hän näyttelee kuuluisan huijarin Frank Abagnale Jr:n isää. Televisio-, elokuva- ja teatterirooliensa lisäksi Walken on esiintynyt kolmessa musiikkivideossa. Hänet on nähty Madonnan videossa "Bad Girl", Skid Row’n "Breakin’ Down" -videossa ja Fatboy Slimin "Weapon of Choice" -videossa. Lisäksi Walken on tehnyt ääninäyttelemistä useissa videopeleissä.


title: Christopher Walken

text: Walken on ollut naimisissa Georgianne Walkenin kanssa vuodesta 1969. Parilla ei ole lapsia.


title: Gizan sfinksi

text: Gizan sfinksi ( abu’l-haul, "kauhun isä") on muinaisen Egyptin aikana rakennettu lepäävää ihmiskasvoista leijonaa esittävä veistos. Gizan veistos on sfinkseistä suurin ja tunnetuin. Se sijaitsee Egyptissä Gizan tasangolla kolmen pyramidin vieressä.


title: Gizan sfinksi

text: Gizan sfinksi on noin 20 metriä korkea ja 72,5 metriä pitkä. Sen vyötärö on 10 metriä leveä ja lonkat 19 metriä. Kasvojen leveys on 4,15 metriä. Kasvot oli alkujaan maalattu punaisilla, sinisillä ja vihreillä väreillä.


title: Gizan sfinksi

text: Gizan sfinksi on maailman suurin monoliittiveistos. Sitä pidetään myös maailman vanhimpana monumentaaliveistoksena.


title: Gizan sfinksi

text: Gizan sfinksin pää oli alun perin luonnon muovaama lohkare, joka oli maanpinnan yläpuolella. Lähiseudulla on toinenkin samanlainen lohkare, mutta sitä ei ole muovattu. Sfinksin vartalo on maanpinnan alapuolella. Kun Gizan pyramideja alettiin rakentaa ja kiviä niihin sekä alueen temppeleihin louhia, sfinksin päälohkare jätettiin paikalleen ja rakentamiseen tarvitut kivet louhittiin veistoksen vartalon ympäriltä. Sfinksin ympärille kaivettiin puolisuunnikkaan muotoinen kaivanto, josta kaikki kiviaines poistettiin. Sen jälkeen veistoksen pää ja vartalo muotoiltiin ja viimeisteltiin kuparitaltoilla ja puuvasaroilla.


title: Gizan sfinksi

text: Sfinksin arvellaan esittävän neljännen dynastian aikana hallinnutta faarao Khafrea. Suuren sfinksin merkitystä ei tiedetä, mutta myöhemmät egyptiläiset uskoivat sen esittävän auringonjumala Horemakhetia.


title: Gizan sfinksi

text: Sfinksin arvellaan olevan peräisin faarao Khafren ajalta noin vuodelta 2520–2492 eaa. On tosin mahdollista että se olisi paljon vanhempikin.


title: Gizan sfinksi

text: Sfinksin pää on kovempaa kiveä kuin sen vartalo, joten pää onkin säilynyt paremmin kuin muut osat.


title: Gizan sfinksi

text: Ajan kuluessa aavikolla puhaltavat tuulet hautasivat Gizan sfinksin kaulaa myöten hiekkaan, kunnes 18. dynastian faarao Thutmosis IV kaivoi sen esiin. Tarun mukaan nuori prinssi Thutmosis oli metsästämässä Gizan pyramidien lähistöllä. Kun hän asettui sfinksin varjoon lepäämään ja nukahti, sfinksi näyttäytyi hänelle unessa ja lupasi, että jos Thutmosis kaivaisi sfinksin esiin hiekasta, hänestä tulisi faarao. Unessa Thutmosis sai tietää myös, että sfinksin edustama Hor-em-akhet-Atum-Khepri-jumala oli hänen isänsä. Thutmosis kaiverrutti tapahtumasta niin kutsutun ”unisteelan”, jossa hän kuvailee unensa. Steelan hän asetti sfinksin jalkojen väliin, jossa se on yhä tänäkin päivänä.


title: Gizan sfinksi

text: Paikalliset arkeologit ja konservoijat pitäisivät parempana, jos sfinksi hautautuisi uudelleen hiekkaan. Se on hakattu niin helposti rapautuvaan kiveen, että sen pinta jauhautuu melkein sormien välissä. Sfinksiä on myös yritetty hajottaa vuosien saatossa. Tuntematon sheikki määräsi sfinksin hajotettavaksi, mutta hakuilla varustetut miehet eivät saaneet sfinksiä rikki, jolloin sitä alettiin pelätä. Sen jälkeen sfinksi on saanut olla rauhassa tuhoamisyrityksiltä, mutta eroosio on kuluttanut sitä lisää. Siitä irtoaa jatkuvasti suuria paloja ja eri aikakausien konservoijat ovat lisänneet hävitystä käyttämällä virheellisiä menetelmiä (mm. betonilaastia). Myös keinokastelu ja sen mukanaan tuoma suola aavikolta, sekä suuri matkailijoiden määrä ovat vahingoittaneet sfinksiä. Sfinksin parta on irronnut, ja nykyisin sitä säilytetään British Museumissa Lontoossa.


title: Gizan sfinksi

text: Sfinksiltä puuttui nenä jo viimeistään vuonna 1737, jolloin tanskalainen tutkimusmatkailija Frederic Louis Norden piirsi sfinksin nenättömänä. Egyptiläinen historioitsija al-Maqrīzī kirjoitti 1400-luvulla, että uskonnolliset kiihkoilijat olivat tahallaan vahingoittaneet sfinksin kasvoja jo 1300-luvulla. Myös mamelukkien on väitetty ampuneen nenän käyttäessään sitä maalitauluna vuonna 1380. Erään legendan mukaan nenä irtosi vasta Napoleonin joukkojen pommittaessa sfinksiä tykeillä 1800-luvun taitteessa.


title: Gizan sfinksi

text: Animaatioelokuvassa Egyptin prinssi nenä puolestaan irtoaa poikien kilpa-ajon seurauksena. Asterix-sarjakuvassa "Asterix ja Kleopatra" Obelix saa vahingossa nenän putoamaan kiipeillessään sfinksin päällä ja hautaa sen jälkeen nenän hiekkaan.


title: Riccardo Chailly

text: Riccardo Chailly (s. 20. helmikuuta 1953) on italialainen kapellimestari.


title: Riccardo Chailly

text: Chailly syntyi Milanossa ja opiskeli säveltämistä isänsä johdolla. Hän opiskeli myöhemmin konservatorioissa Milanossa ja Perugiassa sekä orkesterinjohtoa Franco Ferraran johdolla.


title: Riccardo Chailly

text: 20-vuotiaana Chaillystä tuli Claudio Abbadon apulaiskapellimestari La Scalassa. Hän saavutti menestystä ja pääsi pian esiintymään Wienin valtionoopperaan, Metropolitan-oopperaan, Royal Opera Houseen, Covent Gardeniin, Salzburger Festspielelle ja Baijerin valtionoopperaan.


title: Riccardo Chailly

text: Vuosina 1982–1988 Chailly toimi Berliinin radion sinfoniaorkesterin pääkapellimestarina ja vuosina 1982–1985 lisäksi Lontoon filharmonisen orkesterin vierailevana kapellimestarina. Vuosina 1986–1993 hän johti Teatro Comunale di Bolognaa, ja vuosina 1988–2004 hän toimi Concertgebouw-orkesterin pääkapellimestarina.


title: Riccardo Chailly

text: Vuonna 2005 Chailly sai toimen Leipzigin Gewandhausorkesterin pääkapellimestarina. Hänellä on vaimo Gabriella Terragni.


title: Aias (Oileuksen poika)

text: Aias (, tai Ajax), Oileuksen poika, oli kreikkalaisessa mytologiassa Lokriin kuningas ja Akhilleuksen jälkeen Troijan sodan sankareiden nopein juoksija. Ryöstettyään temppelistä Kassandran Aias joutui Athenen vihan kohteeksi ja hänen laivansa haaksirikkoutui kotimatkalla. Hän pelastautui kalliolle, jossa hän ilkkui ja kirosi jumalia. Kostona tästä Poseidon lähetti maanjäristyksen, joka halkaisi kallion. Aias putosi mereen ja hukkui.


title: Andronovon kulttuuri

text: Andronovon kulttuuri on yleisnimitys pronssikautisille kulttuureille, jotka kukoistivat Keski-Aasiassa noin 2000–1000 eaa. Tämä kulttuuri kehitti puolapyöräisen sotavaunun ja hautasi päällikkönsä sotavaunuineen suuriin kumpuihin, kurgaaneihin.


title: Andronovon kulttuuri

text: Monien tutkijoiden mielestä Andronovon kulttuuri oli Intiaan noin 1900–1700 eaa. tunkeutuneiden indoarjalaisten kulttuuri, mutta kaikki tutkijat ole tästä samaa mieltä. Kulttuurin etelärajalla oli Margianakulttuuri, jonka kanssa Andronovon kulttuurilla oli taisteluja.


title: Andronovon kulttuuri

text: Sintashta-Petrovka-Arkaim (2000–1600 eaa.) oli Etelä-Uralilla ja Pohjois-Kazakstanissa vaikuttanut osakulttuuri. Andronovon kulttuurin aikakautena tällä alueella tapahtui Sintaštan linnoittaminen n. 1800 eaa., Tšeljabinskin alueella Venäjällä. Lähellä Sintaštha-Petrovka-Arkaimin aluetta, lähinnä Arkaimissa oli myös asutusta 17. vuosisadalla eaa. Toinen osakulttuuri oli Alakul (1500–1300 eaa.), joka sijaitsi Oxus- ja Jaxartes- jokien välillä sekä Kyzylkumin aavikolla ja oli lähinnä Intiaa ja Margianan aluetta. Fedorovon (1500–1300 eaa.) osakulttuuri vaikutti Etelä-Siperiassa ja Alekseyevka (1200–1000 eaa.) oli Itäisessä Kazakstanissa vaikuttanut osakulttuuri.


title: Akagi

text: Akagi (, ’punainen linna’) oli keisarillisen Japanin laivaston lentotukialus, joka oli nimetty Tokion lähellä Gunman prefektuurissa sijaitsevan vuoren mukaan. Aluksen valmistus aloitettiin Amagi-luokan taisteluristeilijänä, mutta sen muutostyöt lentotukialukseksi aloitettiin Washingtonin laivastosopimuksen mukaisesti jo ennen vesillelaskua. Japanin irtisanottauduttua sopimuksesta vuoden 1934 lopulla, alus modernisoitiin vuosina 1935–1938, jolloin alun perin rakennetut kolme lentokantta yhdistettiin yhdeksi suureksi lentokanneksi ja kannelle rakennettiin komentosilta.


title: Akagi

text: Aluksen lentokoneet osallistuivat 1930-luvun lopulla toiseen Kiinan–Japanin sotaan ja laivaston 1. ilma-armeijaa perustettaessa vuonna 1941 siitä tuli sen komentoalus, missä tehtävässä se oli koko uransa ajan. Alus osallistui joulukuussa 1941 laivaston mukana Pearl Harborin hyökkäykseen ja tammikuussa 1942 Rabaulin maihinnousuun. Helmikuussa aluksen koneet pommittivat Darwinia ja osallistuivat Hollannin Itä-Intian valtaukseen. Maalis–huhtikuussa lentokoneet osallistuivat kahden Britannian kuninkaallisen laivaston raskaan risteilijän ja Australian laivaston hävittäjän upottamiseen Intian valtamerellä.


title: Akagi

text: Lyhyen huollon jälkeen "Akagi" osallistui kolmen muun lentotukialuksen kanssa Midwayn taisteluun kesäkuussa 1942. Alusten koneiden pommitettua atollilla olleita yhdysvaltalaisjoukkoja, alukset joutuivat Midwayltä ja Yhdysvaltain laivaston lentotukialuksilta nousseiden lentokoneiden maaliksi. "Akagi" vaurioitui pahoin syösypommittajien hyökkäyksessä, ja aluksen pelastamisen osoittauduttua mahdottomaksi, määrättiin keisarillisen Japanin laivaston hävittäjät upottamaan alus.


title: Akagi

text: Alus tilattiin vuoden 1920 8-8 laivaston täydennyssuunnitelman taistelulaiva No. 5:nä Kuren laivastontelakalta ja sen köli laskettiin 6. joulukuuta 1920 Amagi-luokan taisteluristeilijänä. Japanin ratifioima Washingtonin laivastosopimus keskeytti työt aluksella 5. helmikuuta 1922. Sopimus rajoitti Japanin laivaston raskaiden yksiköiden kokonaistonniston 315 000 tonniin ja alusten maksimimäärän kymmeneen. Se kielsi myös uusien alusten valmistuksen. Sopimuksessa kuitenkin sallittiin 81 000 tonnin siirron lentotukialusten rakentamiseen, vaikka yksittäisen aluksen uppouma olikin rajoitettu 27 000 tonniin lukuun ottamatta kahta, joiden uppouma voisi olla jopa 33 000 tonnia.


title: Akagi

text: "Hōshōn" muutostöiden onnistuttua Japanin laivastoesikunta päätti muuttaa keskeneräiset 40 000 tonnin taisteluristeilijät "Akagin" ja "Amagin" lentotukialuksiksi osana vuoden 1924 laivasto-ohjelmaa. "Akagin" valmistukseen oli alun perin budjetoitu 24,7 miljoonaa jeniä, ja esikunta arvioi, että kahdeksan miljoonaa jeniä olisi käytetty töiden keskeytyessä helmikuussa 1922. Lisäbudjettina hyväksyttiin 90 miljoonaa jeniä alusten muutostöihin.


title: Akagi

text: "Akagin" muutostyöt aloitettiin 9. marraskuuta 1923. Alus laskettiin lentotukialuksena vesille 22. huhtikuuta 1925 ja se liitettiin laivastoon 25. maaliskuuta 1927, vaikka koeajot jatkuivat aina marraskuuhun. Sen kokonaispituus oli valmistuessa 261,21 metriä, leveyden ollessa 31,32 ja syväyksen 8,08 metriä. Aluksen uppouma oli laivastosopimuksen mukaan mitattuna 27 300 ja täysin kuormattuna 34 920 tonnia, mikä oli lähes 7 000 tonnia vähemmän kuin suunnitellulla taisteluristeilijällä. Aluksen miehistöön kuului 1 600 henkeä.


title: Akagi

text: Alus liitettiin 1. elokuuta 1927 Yhdistettyyn laivastoon (), jolloin sen lentorykmenttiin kuului kaksitoista Mitsubish type 10 1MF3 hävittäjää, 24 kappaletta Mitsubishi type 13 B1M rynnäkkökonetta ja kaksitoista Mitsubishi type 10 2MR tiedustelulentokonetta.


title: Akagi

text: Alus osallistui elokuun lopulla ensimmäisiin sotaharjoituksiinsa. Jo 1. marraskuuta alus luokiteltiin ensimmäisen luokan reservialukseksi ja kuukautta myöhemmin Shozaburo Kobayashi vastaanotti aluksen päällikkyyden. Se muodosti 1. huhtikuuta 1928 "Hōshōn" kanssa 1. lentotukialusviirikön, joka liitettiin Yhdistettyyn laivastoon. Sotaharjoituksissa toinen aluksista kuului omille sinisille joukoille ja toinen vastustajien punaisille joukoille keisarillisen Japanin laivaston harjoitellessa ensimmäistä kertaa lentotukialusten käyttöä sekä puolustukseen että hyökkäykseen. Harjoituksen päätyttyä viirikkö lakkautettiin ja alus palasi 10. joulukuuta ensimmäisen luokan reserviin, jolloin Isoroku Yamamoto vastaanotti aluksen päällikkyyden.


title: Akagi

text: Alus palautettiin 1. huhtikuuta 1929 1. lentotukialusviirikköön, jonka mukana se osallistui kevään sotaharjoitukseen. Harjoituksessa 20. huhtikuuta myrsky pakotti aluksen lentokoneet tekemään pakkolaskun veteen Saishutoshiman rannikolle. Alus palasi Saseboon 22. huhtikuuta. Se vastaanotti uuden päällikön Kiyoshi Kitagawan 1. marraskuuta 1929 ja kuukauden viimeinen päivä alus luokiteltiin jälleen ensimmäisen luokan reserviin, mistä se palasi viirikköön vasta 1. joulukuuta 1930 Hideo Wadan tullessa päälliköksi. Wada loukkaannuttua 18. elokuuta 1931 laskeutuvan lentokoneen alle jäätyään aluksen päälliköksi tuli 28. elokuuta Jiro Onishi, joka oli tehtävässä vain pari kuukautta ennen kuin päälliköksi tuli 1. marraskuuta Hoshio Shibayama.


title: Akagi

text: Aluksen siirto 1. joulukuuta toisen luokan reserviin merkitsi huollon alkamista ja Yokosukan laivastontelakalla ilmastointi ja radiojärjestelmät modernisoitiin. Tasan vuotta myöhemmin alus palasi ensimmäisen luokan reserviin ja lopulta 25. huhtikuuta 1933 operatiiviseen palvelukseen, kun se liitettiin 2. lentotukialusviirikköön. Se osallistui viirikön mukana vuotuiseen merisotaharjoitukseen. Alus siirrettiin 1. laivaston 1. lentotukialusviirikköön 20. lokakuuta, jolloin sen päälliköksi tuli Nishizo Tsukahara.


title: Akagi

text: "Akagi" osallistui vuonna 1937 Kiinan–Japanin sotaan.


title: Akagi

text: Pearl Harboriin hyökänneen osaston lippulaivana alus ja sen puolisisar "Kaga" muodostivat vara-amiraali Chūichi Nagumon 1. tukialusviirikön.


title: Akagi

text: Eteläisen Tyynenmeren taisteluissa aluksen koneet pommittivat Darwinia 19. helmikuuta ja Rabaulia maaliskuussa. Alus siirtyi osastoineen huhtikuussa 1942 Intian valtamerelle, jossa sen lentokoneet upottivat risteilijät "HMS Dorsetshiren" ja "HMS Cornwallin", iskivät Ceylonin laivastotukikohtiin ja upottivat lentotukialus "HMS Hermeksen".


title: Akagi

text: Midwayn taistelussa 4. kesäkuuta 1942 Yhdysvaltain laivaston lentotukialus "USS Enterpriseltä" lähetetyt SBD Dauntless -syöksypommittajat (VB-6, kapteeniluutnantti Clarence Wade McCluskey) iskivät alukseen saaden siihen kaksi osumaa. Ensin keskilaivaan pommin räjähtäessä hallikannella pudotettuaan lentokonehissin ja sitten aluksen takaosaan lähtövalmiiden lentokoneiden sekaan.


title: Akagi

text: "Akagi" syttyi palamaan ja kello 10.46 amiraali Nagumo poistui alukselta siirtäen lippunsa risteilijä "Nagaralle". Kapteeni Aoki joutui jättämään komentosillan ja siirtymään lentokannen etuosaan. Hän toivoi voivansa pelastaa laivan, mutta kello 11.35 laivan omat torpedo- ja pommivarastot räjähtivät. Keisarin muotokuva evakuoitiin kello 13.38 laivan edelleen palaessa. Kello 20 kapteeni Aoki käski jättämään laivan, joka jäi ajelehtimaan palavana hylkynä. Seuraavana aamuna hävittäjät "Arashi", "Hagikaze", "Maikaze" ja "Nowaki" upottivat aluksen torpedoin.


title: Akagi

text: Aluksen tuhoutuessa sai surmansa yli 260 merimiestä.


title: Afanasevon kulttuuri

text: Afanasevon kulttuuri 3500–2500 eaa. kuparikauden lopussa ja varhaisen pronssikauden alussa oli Keski-Aasiassa, mm Etelä-Siperiassa, Mongoliassa ja Kazakstanissa oleva puolipaimentolaiskulttuuri, joka eli karjanhoidolla. Kulttuuri tuli tunnetuksi Krasnojarsk Krain Minusinskin löydöistä. Kulttuurin uskotaan olleen indoeurooppalainen ja kuoppahautaukset muistuttivat Ukrainassa suunnilleen samoihin aikoihin olleen Jamnakulttuurin hautauksia. Samanlaista kuoppahautausta käyttivät Sredny Stogin kulttuuri, katakombikulttuuri ja Poltavkan kulttuuri.


title: Pekka Airaksinen (muusikko)

text: Pekka Airaksinen (s. 21. elokuuta 1945) on suomalainen elektronisen musiikin säveltäjä ja muusikko.


title: Pekka Airaksinen (muusikko)

text: Airaksinen opiskeli teini-ikäisenä Helsingissä viulun- ja pianonsoittoa, ja hänen pianonsoitonopettajanaan toimi muun muassa Klaus Andersson. Suurelta osin häntä voidaan kyllä pitää itseoppineena, varsinkin kun on kyse elektroniikan ja etenkin syntetisoijien käsittelystä.


title: Pekka Airaksinen (muusikko)

text: Kitaransoittoon hän kertoo innostuneensa Jimi Hendrixin Suomen konsertin ansiosta. Tällä konsertilla oli lähtemätön vaikutus useaan suomalaiseen muusikkoon.


title: Pekka Airaksinen (muusikko)

text: Airaksinen soitti rockyhtyeissä 1960-luvun lopulla ja oli mukana muun muassa Rauli Badding Somerjoen ja M. A. Nummisen konserteissa.


title: Pekka Airaksinen (muusikko)

text: Pian edistyksellisimmät muusikot näissä piireissä alkoivat kiinnostua underground-taiteesta, johon liittyi teatteria, performanssia ja epäkaupallista kokeilevaa musiikkia. Airaksinen oli Sperm-yhtyeen perustajajäsen ja sen musiikillinen sielu.


title: Misteli

text: Misteli ("Viscum album") on puoliloisiva pensas, joka elää lehmuksen, vaahteran, pihlajan ja poppelin oksilla. Misteli ottaa vettä ja mineraaleja isäntäkasvistaan. Ulkonäöltään se on pallomainen pensas. Sen erottaa puusta parhaiten talvella, kun sen isäntäpuu on lehdetön.


title: Misteli

text: Mistelillä on tukeva varsi. Sen oksat ovat muhkuraiset ja vihreänruskeat, pituudeltaan 30–60 senttimetriä ja pitkulaiset ja tasapariset, 3-8 senttimetrin pituiset lehdet ovat nahkeita ja vaaleanvihreitä. Lehtien leveys on 1–2 senttimetriä. Misteli vaihtaa lehtensä joka toinen vuosi. Sen kaksikotiset kukat ovat keväällä kellertävän vihreitä ja niiden halkaisija on 2–3 millimetriä. Hedelmät ovat hieman vihreään vivahtavia, valkoisia marjoja, joiden sisällä olevat siemenet ovat erittäin sitkeän, liimamaisen aineen sisällä.


title: Misteli

text: Luonnossa misteli leviää lintujen avulla. Kulorastaan ("Turdus viscivorus") tieteellisen nimen loppuosa tarkoittaa "mistelinsyöjää". Se kuuluukin niihin lintuihin, jotka levittävät mistelin siemeniä. Mistelin tahmeista marjoista siemenet tarttuvat helposti niillä ruokailevien lintujen höyheniin.


title: Misteli

text: Suomea lähinnä luonnonvaraisia misteliesiintymiä on Tukholman seudulla. Suomessa kasvaa todistettavasti ainakin yksi misteli Paraisilla sijaitsevassa puutarhassa. Tämän yksilön isäntäpuuna toimii omenapuu.


title: Misteli

text: Turun Ruissalosta löytyi 2016 misteliä, sen isäntäpuuna toimi poppeli. Linnut ovat mahdollisesti kuljettaneet sen Suomeen.


title: Misteli

text: Misteli on aina kiehtonut ihmisiä. Siihen on liitetty monenlaisia uskomuksia ja myyttejä, ja sillä voi joissain tapauksissa olla rauhoittavia ominaisuuksia. Joissakin maissa sitä käytetään joulukoristeena. Misteli kasvaa erittäin harvoin tammessa, mutta Asterix-sarjakuvissa tammesta poimituilla misteleillä on erityisiä ominaisuuksia.


title: Jamnakulttuuri

text: Jamnakulttuuri (myös kuoppahautakulttuuri tai okrahautakulttuuri) oli Ukrainan aroilla vallinnut kulttuuri, joka ulottui Tonavalta Uralvuorille noin 3600–2200 eaa. Jamnat ovat saaneet nimensä venäjän sanasta "jama", kuoppa, ja se tunnetaan kymmenistätuhansista kuoppahaudoista. Hautakuoppien päälle rakennettiin kurgaaneja eli tumuluksia, valtavia kumpuja. Hautaustavat yhdistävät jamnakulttuurin indoeurooppalaiseen perinteeseen. Jamnojen perimä levisi vähitellen myös nykyisen Suomen alueelle.


title: Enemy Territory: Quake Wars

text: Enemy Territory: Quake Wars (Quake Wars, ET:QW, QW) on Splash Damagen kehittämä ja Activisionin julkaisema ensimmäisen persoonan ammuntapeli, joka sijoittuu maapallolla käytävään sotaan vuonna 2060, ennen "Quake II" -pelin tapahtumia. Sodassa Global Defense Force (GDF, ) yrittää suojata maata barbaaristen alienien, stroggien hyökkäyksiltä.


title: Enemy Territory: Quake Wars

text: Peli julkaistiin Windows-käyttöjärjestelmälle syyskuussa 2007. Myöhemmin peli n julkaistu myös Linuxille, OS X:lle, PlayStation 3:lle ja Xbox 360:lle.


title: Enemy Territory: Quake Wars

text: Molemmissa joukkueessa on viisi erilaista hahmoluokkaa, jotka ovat samoja kuin "ssa". Stroggien hahmoluokilla on eri nimet, mutta tehtävät ovat samoja.


title: Enemy Territory: Quake Wars

text: 20. kesäkuuta 2007 julkaistiin rajattu määrä beta-avaimia FilePlanetin maksaville käyttäjille. Myöhemmin samalla viikolla tuli beta avoimeksi myös muille FilePlanetin käyttäjille. Beta-avaimia jaettiin viitenä peräkkäisenä päivänä. Näistä kahden viimeisen päivän ajan avaimia jaettiin tavallisille käyttäjille.


title: Enemy Territory: Quake Wars

text: Ensimmäinen betatestaus sisältää yhden kentän, joka kulkee nimellä "Sewer" (). Kentässä GDF-joukkueella on kolme päätavoitetta: EMP-generaattorin rakentaminen, viemäriin pääsy räjähteitä asettamalla ja lopuksi tietokoneiden murtaminen Strogg-joukkueen ulossaamiseksi. Strogg-joukkueen pitää sitä vastoin estää GDF-joukkuetta suorittamasta näitä tehtäviä.


title: Enemy Territory: Quake Wars

text: Toinen betatestaus alkoi 3. elokuuta 2007, jolloin FilePlanetin verkkosivuille julkaistiin 25 000 ilmaista beta-avainta. Toinen betatestaus sisältää yhden uuden kentän, "Valley"n (), joka korvaa ensimmäisen betatestauksen kentän.


title: Enemy Territory: Quake Wars

text:
Pian pelin kultaamisen jälkeen, 10. syyskuuta 2007, Splash Damage ja id Software julkaisivat pelistä ilmaisen demon. Demon kenttänä toimii myös toisesta betatestauksesta tutun "Valley"n korjailtu versio. Demo on rajoitettu yhteen kenttään eivätkä pelaajien statistiikat tallennu.
Ps3:lla ja Xbox Livestä ladattavassa Xbox 360:n demossa on tarjolla "Sewer"-kenttä.


title: Enemy Territory: Quake Wars

text: Demosta julkaistiin korjailtu versio tammikuussa 2008.


title: Seurahuone

text: Seurahuone () on perinteinen suomalainen hotellin ja/tai ravintolan nimi. Nimen taustalla on seurapiiriä tarkoittava ruotsin sana "societet" ja kaupungin säätyläisten kokoontumistila. Monessa Suomen kaupungissa ja kunnassa on edelleen tätä nimeä kantava ravintola tai hotelli.


title: Seurahuone

text: Suomen ensimmäinen Seurahuone avattiin Turkuun vuonna 1812. Turun esimerkin mukaan niitä avattiin pian myös useisiin muihin kaupunkeihin. Ensimmäisenä oman seurahuoneensa saivat Vaasa, Pori, Helsinki, Viipuri, Hämeenlinna ja Porvoo. 1800-luvun lopun taloudellisen nousukauden myötä Seurahuoneita perustettiin lähes jokaiseen kaupunkiin. Ne käsittivät ravintolan, juhlasalin sekä majoitustiloja.


title: Seurahuone

text: Suomen itsenäistymisen jälkeen perustetut Seurahuoneet toimivat pääosin vain hotelleina, eikä niihin sisältynyt enää juhlahuoneistoja. Suomessa on kaikkiaan toiminut noin 80 Seurahuone-nimistä hotelli-ravintolaa.Talvisodan aikaan nimitystä Seurahuone käytettiin myös eräästä Metsäpirtin Terenttilässä sijainneesta korsusta.


title: Hvalynskin kulttuuri

text: Hvalynskin kulttuuri oli kuparikautinen kulttuuri noin 5000–4500 eaa., joka edelsi Ukrainan arojen niin sanottuja kurgaanikulttuureja. Tämän kulttuurin löytöjä on tehty Volgan varrelta Saratovin alueelta, Hvalynskistä, Sredny Stogin kulttuurin alueen itäpuolelta.


title: Hvalynskin kulttuuri

text: Kulttuurin jälkeen tuli Jamnan kulttuuri. Jotkut väittävät kulttuurin varhaisvaiheen olleen samanaikainen Samaran kulttuurin kanssa. Kulttuuri jätti kalmistoja, joissa kuolleet olivat yleensä yksittäishaudoissa, mutta joissain viisikin samassa haudassa. Joissain haudoissa oli kivikammio. Haudoissa oli karjaa ja hevosia hautalahjoina, mikä viittaa indoeurooppalaisiin. Erityisiä tavallista suurempia päälliköiden hautoja ei ollut, vaikka hautalahjoissa näyttää ilmenevän varallisuuserojen kasvu aikaisemmasta.


title: Hvalynskin kulttuuri

text: Naltšikista on löydetty suuri maakumpu, johon oli tehty 126 yksittäistä hautausta.


title: Denílson (jalkapalloilija, 1977)

text: Denílson de Oliveira Araújo kutsumanimeltään Denílson (s. 24. elokuuta 1977, Diadema, Brasilia) on brasilialainen jalkapalloilija. Hän voitti maailmanmestaruuden vuonna 2002 Etelä-Korean ja Japanin MM-kisoissa. Denílson on pelipaikaltaan keskikenttäpelaaja. Hän on tunnettu uskomattomista tempuistaan, erittäin hyvästä tekniikasta ja pallonhallintataidoistaan. Yksi hänen tunnetuimpia ja yleisiä harhautuksia ovat paikalla olevan pallon nopea yliastuminen, tätä temppua kutsutaan "Denílsoniksi". Denílsonilla on kuitenkin tapana pitää palloa liian pitkään. Denílson on myös esiintynyt lukuisissa Niken mainoksissa.


title: Denílson (jalkapalloilija, 1977)

text: Kuten useimmat nuoret Brasiliassa, Denílson pelasi jalkapalloa kadulla erittäin paljon. Oliveiran perhe oli kuitenkin taloudellisesti köyhä, joten Denílson piti myös nuorena huolta perheestään ja meni töihin leipomoon. Kuitenkin hänen rakkautensa jalkapalloa kohtaan oli niin suuri, ettei hän voinut jättää pelaamatta. Hän siiryi pelaamaan jalkapalloa São Paulossa olevaan San Bernardon juniorijoukkueeseen. Denílsonin ollessa 15-vuotias, San Bernardo osallistui turnaukseen, jossa he pelasivat Corinthiansia, São Paulo Futebol Clubea ja Palmeirasia vastaan. Denílson teki kaksi maalia São Pauloa vastaan, jonka seurauksena São Paulon valmentaja Telê Santana otti yhteyttä Denílsoniin ja vuotta myöhemmin Denílson siirtyi São Paulon akatemiaan, jossa hän pelasi 19-vuotiaaseen saakka. Denílson esiintyi myös maajoukkueensa paidassa vuonna 1995 nuorten alle 20-vuotiaiden maailmanmestaruuskisoissa.


title: Denílson (jalkapalloilija, 1977)

text: Denílson aloitti uransa kaudella 1995–1996 São Paulo Futebol Clubessa. Vuonna 1998 hänestä tuli maailman kallein pelaaja, kun hän siirtyi silloisella ennätyssiirtosummalla (32 miljoonaa euroa) Espanjan Primera Divisiónin Real Betisiin. Siirtoaikoihin Denílson oli aikansa lupaavimpia jalkapalloilijoita. Kaudella 1999–2000 Real Betis putosi yllättäen Segunda Divisióniin, jonka jälkeen Real Betis lainasi Denílsonin kaudella 2000–2001 CR Flamengoon. Flamengossa Denílson pelasi 11 ottelua, joissa hän teki kolme maalia. Real Betisistä Denílson siirtyi vuonna 2005 Ranskaan FC Girondins de Bordeaux'een. Siirron tapahtuessa Denílson ei enää mahtunut Betiksen kokoonpanoon. Hänen uransa espanjalaisjoukkuessa oli pieni pettymys sekä hänelle itselleen että faneille. Denílson pelasi Betiksessä uransa pisimmän aikajakson (1998–2005, kahdeksan vuotta), jossa hän pelasi 186 ottelua ja teki 13 maalia. Siirtosummaa ei kerrottu julkisuuteen. Ranskassa Denílson sai kauden toisella puoliskolla erittäin hyvän pelivireen ja sekä syötti että teki maaleja joukkueelle ja oli tärkeä pelaaja keskikentällä. Tilastot Ranskassa hänelle olivat 35 ottelua ja kolme maalia. Bordeaux ei pystynyt täyttämään Denílsonin palkkavaatimuksia jatkosopimusneuvotteluissa joten hän lähti yhden Ranskan kauden jälkeen, vaikka olisi päässyt Bordeaux'ssa osallistumaan Mestareiden liigaan kaudella 2006–2007.


title: Denílson (jalkapalloilija, 1977)

text: Bordeauxin jälkeen Denílsonin nimi yhdistettiin moniin eri seuroihin, kuten englantilainen Tottenham Hotspur, skotlantilainen Celtic FC ja turkkilainen Manisaspor. Lopulta Denílson siirtyi saudi-arabialaiseen Al-Nasrin joukkueeseen. Saudi-Arabiassa hän pelasi vain 15 ottelua tehden niissä kolme maalia. Al-Nasrissa Denílson teki samantapaisen maalin kuin São Paulossa, kuljettaen pallon yksin puolesta kentästä harhauttamalla monta vastustajaa ja päättäen soolohyökkäyksen maaliin.


title: Denílson (jalkapalloilija, 1977)

text: Syksyllä 2007 Denílson siirtyi Yhdysvaltain MLS-liigan FC Dallasiin. Kuitenkin FC Dallasissa syntyi vain yksi maali (rangaistuspotku) seitsemässä ottelussa, eikä yhtään maalisyöttöä. Dallasin maalivahdin Darío Salan mukaan Denílsonilla oli vaikeuksia sopeutua/mahtua joukkueeseen. Lopulta Denílson siirtyi Brasilian pääsarjaan Palmeirasiin yhden vuoden esityksiin perustuvalla sopimuksella. Palmeirasissa Denílsonia valmensi entinen Brasilian maajoukkueen valmentaja Vanderlei Luxemburgo, jonka avulla Denílson yritti päästä jälleen huippuvireeseen. Palmeiras vapautti Denílsonin sopimuksestaan joulukuussa. Tammikuun 6. päivä syntyi huhuja joiden mukaan 31-vuotias Denílson olisi siirtymässä Englannin valioliiga -seura Bolton Wanderersiin.


title: Denílson (jalkapalloilija, 1977)

text: Kesäkuun 2009 alussa 31-vuotias Denílson ilmoitti tehneensä sopimuksen vietnamilaisen joukkueen Xi Măng Hải Phòngin kanssa. Sopimus oli syntynyt "intohimosta lajiin". Intohimo katosi Denílsonilta yhteen puoliaikaan ja maaliin, kun Vietnamin jalkapalloliitto ilmoitti Denílsonin jättäneen seuransa pian menneen pelin jälkeen. Denílson ansaitsi Hải Phòngissa pelaamisestaan 12 000 dollarin ottelupalkkion sekä maalistaan 5 000 dollarin bonuksen.


title: Denílson (jalkapalloilija, 1977)

text: Denílson debytoi Brasilian jalkapallomaajoukkueessa vuonna 1996 Kamerunia vastaan, ollessaan 19-vuotias. Denílson auttoi Brasiliaa voittamaan vuonna 1997 FIFA Confederations Cup, jossa hänet palkittiin turnauksen parhaana pelaajana. Hän oli Brasilian joukkueessa vuoden 1998 (hopea) ja vuoden 2002 MM-kisoissa (maailmanmestaruus). Brasilia voitti 2002 MM-finaalin 2–0 Ronaldon kahdella maalilla, Denílson otettiin vaihdosta kentälle 90 minuutin kohdalla. Denílson ei ole mahtunut maajoukkueeseen enää Carlos Alberto Parreiran tultua Brasilian päävalmentajaksi vuonna 2003.Nykyään päävalmentajana on entinen maajoukkuepelaaja Dunga. Denílson pelasi 61 maaottelussa ja teki niissä yhdeksän maalia. Kun Denílson valitsi maajoukkuepaitansa numeroksi 20, häneltä kysyttiin miksi, vastasi Denílson: "Olen kaksi kertaa yhtä hyvä kuin 10." (Tosin hänen numeronsa on vaihdellut monta kertaa, hän on pelannut myös numeroilla 10, 18 ja 17.)


title: Denílson (jalkapalloilija, 1977)

text: São Paulo:


title: Haidong Gumdo

text: Haidong Gumdo () on moderni eteläkorealainen taistelulaji, jonka kehittämisessä on hyödynnetty perinteisiä korealaisia miekoin sotimisen taitoja. Harjoittelijoille painotetaan oikeanlaisten asenteiden omaksumista ja tasapainoisen mielen saavuttamista miekan kelvollista käyttöä varten.


title: Haidong Gumdo

text: Haidong Gumdossa painottuvat ensisijaisesti taistelukentillä käytettävät toimintaperiaatteet, jolloin on huomioitava niin maasto kuin useamman vastustajan läsnäolokin. Kevyesti tai ei laisinkaan panssaroidut taistelijat vaihtavat useita miekaniskuja jokaista vastustajan hyökkäystä kohden pysyen samalla jatkuvasti liikkeessä. Esimerkiksi japanilaiseen kendoon verrattuna selvä ero on havaittavissa jo vastustajien määrässä. Kendo keskittyy pääasiassa yksi yhtä vastaan kaksintaisteluun, jolloin periaatteena on usein "yksi isku, yksi tappo". Haidong Gumdo taas keskittyy yksi useampaa vastaan taisteluun, jolloin joustavan liikkumisen ja nopeiden lyöntiyhdistelmien hallinta korostuu. Kuten kaikissa kamppailulajeissa, jatkuva valppaus ja ympäristön havainnointi on erityisen tärkeää.


title: Haidong Gumdo

text: Lajin olemusta luonnehtiva termi "shimgum" tarkoittaa mielen, kehon ja hengen yhtenäistymistä ja ilmaisua miekkaa käytettäessä. Se viittaa miekan teknisen hallinnan lisäksi myös henkiseen tietoisuuteen, johon harrastajan tulisi pyrkiä. Haidong Gumdoa ei harjoitella vain taistelutaitojen oppimiseksi, se tarjoaa mahdollisuuden myös itsetutkiskeluun ja kasvuun. Lisäksi tunnollinen harrastaja kehittää vastuunalaisuutta ja oikeudentajuaan.


title: Haidong Gumdo

text: Lajin nimi juontaa juurensa Hae Dong Seong Guk Bal Hae:sta, eli Balhaen muinaisesta kuningaskunnasta, joka sijaitsi nykyisten Pohjois-Korean, Kiinan ja Siperian alueilla. Gum do tarkoittaa miekan tietä. Lajin kehitti Gumdo mestarit Kim Jeong-Ho, World Haidong Gumdo Federation puheenjohtaja, sekä Na Han-il, Hanguk Haedong Gumdo Federation päämies. Mestarit olivat opiskelleet korealaisia miekkalajeja, Simgumdo ja Gicheonmun, ennen Haidong Gumdon opettamisen aloittamista v. 1982. Sittemmin laji on levinnyt nopeasti ja sillä on jo arviolta miljoona harrastajaa yli 50 maassa maailmanlaajuisesti. Euroopassa Haidong Gumdolla on aktiivisia harrastajia 18 maassa.


title: Haidong Gumdo

text: Laji on hajonnut useaan liittoon ja tyylisuuntaan. Lajin kolme suurinta liittoa ovat The World Haidong Gumdo Federation, Hanguk Haedong Gumdo Federation ja The United World Haedong Kumdo Federation. Näistä suurin, The World Haidong Gumdo Federation, sai 11.3.2010 virallisen tunnustuksen Korean hallitukselta, joka tukee The World Haidong Gumdo Federationin toimintaa ja esimerkiksi Haidong Gumdon arvokisoja.


title: Haidong Gumdo

text: Vuonna 2001 mestari Kim Jeong Seong perusti oman liittonsa, The United World Haedong Kumdo Federationin (UWHKF). Hän lisäsi lajiin kahden miekan tekniikat ja miekkatanssin – tavoitteenaan edelleen kehittää lajia. UWHKF on levinnyt koko maailmaan, tällä hetkellä liitolla on edustajia n.40 maassa.


title: Haidong Gumdo

text: Suomeen Haidong Gumdon (The World Haidong Gumdo Federation) on tuonut Suomessa toimiva Phoenix-Martial Art ry, joka on myös Kudokwan Hapkidon kotiseura. Seuran perustaja ja päävalmentaja Mestari Cheol Yong Park aloitti yhteistyön Nordic Haidong Gumdo yhdistyksen kanssa vuonna 2005. Kesäkuussa 2009 Haidong Gumdo eriytettiin Phoenix-Martial Art ry:stä. Uusi syntynyt Suomen Haidong Gumdo yhdistys liitettiin samalla Euroopan Haidong Gumdo liiton alajärjestöksi. Suomen Haidong Gumdo yhdistyksen puheenjohtajana on sen perustamisesta saakka toiminut Kauko Metsähovi, ja kansainvälinen liitto nimitti hänet virallisesti lajin Suomen pääopettajaksi ("Chong Kwanjang") marraskuussa 2012.


title: Haidong Gumdo

text:
Suomen Haidong Gumdo yhdistyksen valmentajat ovat opettaneet lajia Helsingissä vuodesta 2006 lähtien ja syksyllä 2010 yhdistys perusti Helsingin yliopiston Haidong Gumdo seuran, joka toimii Helsingin Yliopiston liikuntaseura Unisportin alasuudessa. Vuodesta 2010 lajia on voinut harrastaa myös Mikkelissä, jolloin laji aloitti toiminnan Mikkelin Taekwondo Ryn alajaostona. Mikkelin seuran toiminta eriytettiin omaksi Haidong Gumdo Mikkeli ry -yhdistykseksi tammikuussa 2012.
The United World Haedong Kumdo Federationin (UWHKF) alainen harjoittelu alkoi Suomessa 2007. Suurmestari Kim Jeong Seongin (9.dan) perustamaa liittoa edustaa Suomessa Helsingin Haedong Kumdo. UWHKF:n Euroopan maanosajärjestönä toimii European Haedong Kumdo Union.


title: Haidong Gumdo

text: Haidong Gumdon perustekniikka eli "gibon dongjak" koostuu suorista, viisto- sekä vaakaleikkauksista miekalla, joita tehdään niin korkeista kuin matalistakin asennoista. Lisäksi harjoitellaan syvemmin viiltoihin, asentoihin ja liikkumiseen keskittyviä ns. Fokusharjoitteita (("esim. Tsase-tsibjoong, Usung-begi ja Hwetson-begi"), yksilö- ja ryhmä liikesarjoja ("gumbup"), paritaistelutekniikkaa ("kyokgum"), Miekan veto-tupetus harjoituksia ("Baldo-Chakgum"), vapaaottelua ("gyeorugi"), energiaharjoituksia ("kigong") ja mm. bambun leikkausta ("denamu begi"). Vaikka harjoittelu on vaativaa, siinä kuitenkin otetaan harrastajan perusvalmiudet huomioon, eikä vaativampia harjoitteita tehdä ennen kuin harjoittelija on niihin varmasti valmis. Tarkoituksena on, että lajia voi turvallisesti harrastaa niin nuoret kuin jo ikääntyneemmätkin henkilöt.


title: Haidong Gumdo

text: Harjoitteluasussa ("Dobok") on lyhythihainen takki ja leveälahkeiset housut. Värivöillä harjoitusasu on musta, 1.dan mustilla vöillä tummansininen. Tämän jälkeen yläosa ja alaosa ovat erivärisiä ja niissä on maaosakohtaisia tulkintoja. Euroopassa ohjaajan asussa on tummansininen takki, opettajan/mestarin takki on sininen ja ylemmän mestarin takki valkoinen. Housujen väri on kaikilla harmaa/ruutukuviollinen. Opettajien takeissa on myös sydämen kohdalla tunnuksena tiikeri tai lohikäärme. Näistä lohikäärme kuvastaa suurempaa arvoa ja kansainväliseltä liitolta saatua luottamustehtävää.


title: Haidong Gumdo

text: Perusharjoittelu suoritetaan pääasiassa puumiekalla ("Mokgum"), hieman edistyneemmät oppilaat harjoittelevat myös oikeaa miekkaa muistuttavalla harjoitusmiekalla ("Kagum") ja 1.Dan arvon suorittamisen jälkeen tekniikoika voidaan harjoitella terävällä miekkaa ("Jingum"). Lisäksi leikkausharjoituksissa käytetän ns. ohutta Mokgumia, puumiekkaa, jossa terä on muotoiltu paremmin terävää miekkaa muistuttamaan. Paritaisteluharjoituksissa käytetään sekä kovempaa muovipinnoitettua miekkaa ("Kyuktugum") että ottelussa enemmän käytettyä pehmeää ottelumiekkaa ("Anjeongum")


title: Haidong Gumdo

text: United World Haedong Kumdo Federationissa (UWHKF) kahden miekan tekniikkaa opetetaan alusta alkaen. UWHKF:ssa saavutettuaan 2.dan vyöarvon harjoittelija käyttää harjoitellessaan jingum:ia (oikeaa, terävää miekkaa – pois lukien muodolliset pariharjoitukset jotka tehdään puumiekalla). 3.dan vyöarvosta alkaen harjoitellaan kaikkia leikkauksia kahdella terävällä miekalla.


title: Haidong Gumdo

text: Lajiin kuuluu lisäksi aseettoman kamppailun perusteet.


title: Haidong Gumdo

text: Suomen Haidong Gumdo Yhdistys, ("FIHGA"), kotisivut ja arkistomateriaali


title: Timothy Hutton

text: Timothy Tarquin Hutton (s. 16. elokuuta 1960 Malibu, Kalifornia) on yhdysvaltalainen näyttelijä.


title: Timothy Hutton

text: Näyttelijä Jim Huttonin poika aloitti näyttelijänuransa televisiossa. Ensimmäisen valkokangasroolinsa Hutton teki 20-vuotiaana elokuvassa "Tavallisia ihmisiä", josta hän voitti parhaan miessivuosan Oscarin sekä kaksi Golden Globea: parhaasta miessivuosasta ja parhaana uutena tulokkaana. Hutton voitti Oscarin 20 vuoden ja 227 päivän ikäisenä ja on edelleen nuorin parhaasta miessivuosasta palkittu näyttelijä.


title: Timothy Hutton

text: Hutton on esiintynyt myös muun muassa elokuvissa "Danielin kirja", "Haukka ja lumimies", "Ranskalainen suudelma", "Kenraalin tytär" ja "Kinsey".


title: Timothy Hutton

text: Hutton on ollut kahdesti naimisissa. Ensimmäisen vaimonsa – näyttelijä Debra Wingerin, jonka kanssa Huttonilla on yksi poika – hän tapasi elokuvan "Made in Heaven" kuvauksissa. Hutton ja Winger olivat naimisissa vuodesta 1986 vuoteen 1990. Vuonna 2000 Hutton meni naimisiin Aurore Giscard d'Estaingin kanssa. Heillä on myös yksi yhteinen lapsi.


title: Samaran kulttuuri

text: Samaran kulttuuri oli neoliittinen kulttuuri, joka vallitsi Samaran alueella Volgan keskijuoksulla kuparikaudella, varhaisella 5. vuosituhannella. Kulttuuria on pidetty indoeurooppalaisten alkukotina (). Sen jälkeen alueella vallitsi Khvalynskin kulttuuri. Kulttuuri löydettiin Syezzheyen (Съезжее) kylän kaivauksissa 1973.


title: Samaran kulttuuri

text:
Kulttuuriin liittyi karjan ja hevosten uhraamista. Eläinuhrit oli haudattu matalissa kulhoissa ihmishautojan päälle.
Ei osata varmasti sanoa tunsiko tämä kulttuuri hevosen käytön ratsuna. Kulttuuriin liittyi hevosen kuvia, muttei tiedetä olivatko ne kesytettyjä vai eivät. Kivestä ja luusta tehtyjä tikareita haudattiin haudatun käteen tai pään lähelle. Myöhemmin yleistyivät tikarit lasten haudoissa. Myös keihäitä ja nuolenkärkiä haudattiin. Hautalahjoja olivat myös luiset levyt, jotka yleensä esittivät härkää tai hevosta, ehkä haarniskan osia. Saviastioiden koristelun aaltoviivoin yms. ajatellaan viittaavan siihen, että esitettiin aurinkoa, joka oli munanmuotoisen astian suu.


title: Samaran kulttuuri

text:
Samaan aikaan vallitsi lännempänä Mustan meren pohjoispuolella metsästäjä-keräilijöiden Dnepr-Donin neoliittinen kulttuuri, joka oli siirtymässä maatalouteen. Tämä kulttuuri hautasi vainajiaan yleensä lännempänä tavallisiin joukkohautoihin, mutta myös yksittäishautoihin.
Hautapaikka peitettiin okralla.


title: Johan Strömborg

text: Johan Efraim Strömborg (28. elokuuta 1842 Toholampi – 24. kesäkuuta 1885 Pietari) oli strömborgilaisuudeksi kutsutun uskonsuuntauksen perustaja.


title: Johan Strömborg

text: Strömborg muutti Ylikannuksesta Tampereelle 26. marraskuuta 1862. Strömborg kuului evankelisiin uskoviin ja kävi kotikokouksissa Ison-Pihlmanin luona Kyttälän esikaupungissa. Tampereella Strömborg työskenteli pellavatehtaalla. Strömborg tunnettiin ahkerana raamatuntutkijana ja mietiskelijänä, joka osasi tuoda sanottavansa kauniisti runopukuisena. Strömborg julkaisi v. 1870 Uusia Hengellisiä Virsiä ja Hengelliset Morsiusvirret 1874 1-osan Tampereella ja 2-osan Viipurissa 1877. Vuonna 1873 Strömborg jättäen perheensä sekä työnsä matkusteli eri puolilla Suomea oppiaan levittääkseen.


title: Johan Strömborg

text: Strömborgilaisuuden syntyä edesauttoi 1840-luvun antinomistisen suuntauksen elpyminen 1860-luvulla Tampereella ja monilla muillakin seuduilla. Strömborgilaisuuden alkuna voidaan pitää evankelististen kristittyjen kokoontumisia työmies Kalle Pihlmannin luona. Joukossa oli nähtävästi myös posteljooni Johan Vesterbackin kokouksien kautta talvella 1863–1864 uskoontulleita nuoria. Pellavatehtaan työmies Johan Strömborg oli yksi heistä.


title: Johan Strömborg

text: Vuoden 1870 tienoilla Strömborg oli saanut johtajan aseman Pihlmanin piirissä. Strömborgin oppi perustui kokonaan hänen erikoiseen Ilmestyskirjan selitykseen.


title: Johan Strömborg

text: Strömborg oli lukenut Emil Teodor Gestrinin "Oletkos Pyhä?" -kirjan, jonka johdosta Strömborgin hengellinen näkemys löysi uuden suunnan. Lopullisen uskonkäsityksensä Strömborg muodosti ollessaan kesällä 1872 Messukylän takamaalla Hervannassa neulomassa, silloin Strömborg päätyi sellaiseen näkemykseen, että apostolit olivat erehtyneet ja pois poikenneet totuuden tieltä, sitä varten Jumala oli antanut Ilmestyskirjan, joka johdatti eksyneitä ihmisiä uudelleen totuuteen.


title: Johan Strömborg

text: Gestrin arvosteli vuonna 1876 ensimmäisen kerran strömborgilaisia, muun muassa syyttäen heitä lihanpyhyydestä ja valikoivasta raamatunselityksestä.


title: Johan Strömborg

text: Strömborgin opin mukaan uskovat ovat pyhiä ja synnittömiä. Opin mukaan Uusi Jerusalem oli jo laskeutunut pyhissä maanpäälle, niin että uskovien elämänkutsumus piti toteutettaman yksinomaan maanpäällä.


title: Johan Strömborg

text: Strömborgin laulu kuvaa hyvin selvästi hänen oppiaan: "”Ett’ olen Herran vertainen. Mä olen hänen poikansa Jo iankaikkisuudesta. Täys’ ihminen ja jumala, Herrain herra korkea, Maan ja taivaan haltia! En ota esimerkkiä Mä eksyneistä pyhistä, Suurista enkä pienistä, Ei minuss’ ole syntiä, Ei mitään vanhaa ihmistä, Senlaiset tahdon hyljätä. Siis emme kaipaa kynttilää, Ei opettajaa syntistä.”"


title: Johan Strömborg

text: Strömborgilaisuudeen oppi sai joitakin kannattajia suurissa kaupungeissa, kuten Helsingissä, Viipurissa ja Pietarissa. Strömborgilaisuudessa ilmennyt lihallisuus, joka ilmeni luvattomana keskinäisenä rakkautena ja runsaana alkoholin käyttönä, sai aikaan opin kannattajien harventumisen ja lopulta strömborgilaisuus 1880 kuihtui olemattomiin Tampereellakin.


title: Sakyamuni

text: Sakyamuni (Dharmakustannus – ORFB 161) on Pekka Airaksisen vuoden 2005 CD-R-albumi, joka sisältää jo vuonna 1994 C-kaseteilla ("Kusuma" ja "Mahavastu") julkaistua materiaalia.


title: Sakyamuni

text:
1. Sakyamuni (10'04)
2. 10 Powers (10'50)
3. Kaya (6'50)
4. Nirmana (5'13)
5. Wheel of Time (5'45)
6. Wheel of Time (5'43)
7. Hamsa (2'55)
8. Mala (5'56)


title: Sredni Stogin kulttuuri

text: Sredni Stogin kulttuuri sijaitsi Asovanmerestä pohjoiseen Dnepr- ja Donjokien välillä vuosina 4500–3500 eaa. Kulttuurin peruslöytöpaikka on Ukrainassa sijaitsevan Zaporižžjan kaupungin lähettyvillä.


title: Jay Greenberg

text: Jay Greenberg (s. 13. joulukuuta 1991 New Haven, Connecticut) on yhdysvaltalainen säveltäjä. Hän tuli varhaiskypsäksi lahjakkuudeksi, joka pääsi Juilliard Schooliin 2002 ja on tähän mennessä kirjoittanut jo useita teoksia.


title: Jay Greenberg

text: Greenberg aloitti sellonsoiton 2-vuotiaana ja kokeili säveltämistä 3-vuotiaana. Hän on noussut maineeseen Samuel Zymanin sponsoroimana. Hänelle on antanut sävellyksenopetusta Samuel Adler.


title: Jay Greenberg

text: Greenberg säveltää musiikkinsa etupäässä tietokoneella. Tuotantoon kuuluu jo mm. viisi sinfoniaa sekä syyskuun 11. päivän iskuihin pohjautuva "Overture to 9-11". Säveltäjä itse asui iskujen aikaan Makedonian tasavallassa, mutta on sittemmin palannut Yhdysvaltoihin. Hänen isänsä on slaavilaisiin kieliin erikoistunut kielitieteilijä. Äiti on syntyjään israelilainen.


title: Jay Greenberg

text: Sony BMG Masterworks julkaisi Greenbergin musiikkia CD-levyllä 15. elokuuta 2006. Hänen teoksiaan ovat esittäneet Lontoon sinfoniaorkesteri ja Juilliard-jousikvartetto.


title: Katakombikulttuuri

text: Katakombikulttuuri 2800–2200 eaa. vallitsi varhaisella pronssikaudella nykyisen Ukrainan alueella. Kulttuuri hankki elatuksensa karjanhoidolla ja mahdollisesti myös maanviljelyllä. Katakombikulttuuri sai alkunsa Jan Licharduksen mukaan joko irtautumalla Jamnan kulttuurista, tai muuttoliikkeellä Keski-Euroopasta tai Lähi-idästä. Katakombikulttuurin nimi juontuu sen hautaustavoista. Kulttuurin haudoissa oli kuilu sieltä pois, jolloin syntyi "katakombi".


title: Katakombikulttuuri

text: Katakombikultrtuurin esineitä Hermitage Museumissa.


title: Emil Teodor Gestrin

text: Emil Teodor Gestrin (30. huhtikuuta 1831 Pori, Suomen suuriruhtinaskunta – 21. helmikuuta 1895 Lavia, Suomen suuriruhtinaskunta) oli suomalainen pappi ja Lavian kirkkoherra. Gestrin oli satakuntalaisen Pyhä-liikkeen perustaja. Pyhä-liikkessä oli havaittavissa taipumusta synnittömyysoppiin sekä myös antinomismiin.


title: Emil Teodor Gestrin

text: Gestrin syntyi Porissa vuonna 1831 Ulvilan nimismies Otto Magnus Gestrinin ja Amalia Charlotta Branderin poikana. Käydessään ylä-alkeiskoulua Porissa Gestrin koki hengellisen murroksen, mikä lienee ollut evankelisuuden vaikutusta, sillä näinä vuosina siellä oli evankelista herätystä. Myöhemmin perhe muutti Noormarkkuun.


title: Emil Teodor Gestrin

text: Hänestä tuli ylioppilas 15. kesäkuuta 1850 Helsingissä arvosanalla laudatur. Hän aloitti teologiset opinnot, mutta joutui keskeyttämään ne kahden vuoden ajaksi oltuaan Somerolla kotiopettajana kollegiregistraattori K. de Pontin perheessä. Gestrin vihittiin papiksi 29. maaliskuuta 1854. Hän aloitti papinuransa Inkoon kappalaisen apulaisena. Vuoden 1855 keväällä hänet määrättiin kirkkoherran apulaiseksi Pirkkalaan, jonka kirkonkirjoihin hänet kirjattiin muuttaneeksi 27. huhtikuuta 1855. Pirkkalassa hänet vihittiin 25. maaliskuuta 1857 Aurelia Bäckströmin kanssa.


title: Emil Teodor Gestrin

text: Ulvilaan hän muutti toukokuun ensimmäisenä päivänä vuonna 1858 juuri perustettuun virkaan, kolmen kappeliseurakunnan, Ahlaisten, Noormarkun ja Pomarkun apukappalaiseksi ja joutui tässä virassaan myös hoitamaan kansakoulunopettajan tehtävät. Lukuvuoden 1859–60 hän toimi opettajana Noormarkussa, Pomarkussa 1860–61 ja Ahlaisissa 1861–62. 30. marraskuuta 1859 päivnä syntyi Noormarkussa hänen poikansa Carl Axel, joka kuoli vuoden ikäisenä.


title: Emil Teodor Gestrin

text: 30. marraskuuta 1863 Gestrinin puoliso Aurelia kuoli 32-vuotiaana. Vuodesta 1863 Pomarkun kappalaisen Matias Sandellin kuoltua Gestrin hoiti vuoteen 1866 asti hänenkin tehtäväänsä. Hän meni ensimmäisen vaimonsa kuoltua naimisiin Andriette Sofia kanssa. Hän toimi viidentoista vuoden ajan kirkkoherrana. Gestrin siirtyi vt. kappalaiseksi Mouhijärven kappeliin Lavialle vuonna 1869 lähtien, mutta vasta vuonna 1871 hän astui vakinaisena virkaan. Laviassa olleesta herätyksestä hän kertoo kirjassaan "Muutamia mietteitä Jumalan sanan ja erittäin taivaan-valtakunnan avainten käytännöstä".


title: Emil Teodor Gestrin

text: Vuonna 1881 hän menetti rakkaan poikansa Emil Johannes Rafaelin, joka haudattiin Lavian kirkon läheisyyteen. Hänen lapsistaan kasvoi aikuisikään vain tytär Johanna (s. 3.1.1870, k. 29.12.1899)


title: Emil Teodor Gestrin

text: Näön heikentymisen tähden hän joutui vuodesta 1890 lähtien pitämään apulaista. Parina viimeisenä elinvuotenaan hän sairasti "luuvaloa". Vuoden 1895 alkaessa hän oli jo niin heikossa kunnossa, että joutui olemaan vuoteessa. Hän kuoli 22. helmikuuta 1895 ja hänen haudallensa laitettiin yksinkertainen rautaristi.


title: Emil Teodor Gestrin

text: Gestrinin kotikirjastossa oli useita tieteellisiä teoksia, erityisesti hän piti kasvitieteestä. Gestrin piti ahkerasti kirjeiden kautta yhteyttä ystäväänsä Hedbergiin. Saarnoihinsa hän valmistautui huolellisesti. Beckiläisyys-nimistä suuntausta Gestrin vastusti kuuden julkaisemansa kirjan kautta.


title: Emil Teodor Gestrin

text: Hänen pääteoksensa "Oletkos pyhä?" vaikutti ratkaisevasti strömborgilaisuuden nimellä tunnetun tamperelaisen uskonlahkon syntymiseen.


title: Madam I’m Adam

text: Madam I'm Adam on suomalainen musiikkialbumi. Se sisältää sekä Pekka Airaksisen omia versioita (CD 1) että tunnettujen tiskijukkien remixejä (CD 2) kappaleista. Levyllä on läpileikkaus Airaksisen tyylistä ja kehityksestä vuodesta 1970.


title: At the Heart of Winter

text: At the Heart of Winter on black metal -yhteen Immortalin viides studioalbumi. Se on yhtyeen ensimmäinen albumi, jossa Demonaz ei soita kitaraa käsiensä vakavien hermosto-ongelmien takia. Melodioissa voi huomata myös thrash metalin vaikutteita.


title: At the Heart of Winter

text: Se on myös ainoa albumi, jossa ei ole yhtyeen kuvaa kannessa. Albumista kuitenkin julkaistiin Euroopassa vuonna 1999 10 000 kappaleen deluxe-versio, jonka etukannessa esiintyy Abbath ja takakannessa Horgh.


title: Aristoteleen etiikka

text: Aristoteleen etiikan perusajatus on se, että yksilön tulee käyttäytyä jatkuvasti hyveellisesti ja kehittää hyveitä, sen sijaan että hän tekisi vain yksittäisiä hyviä tekoja. Aristoteleelle eettinen tieto ei ollut teoreettista tietoa, joten ihminen ei voinut vain tutkia, mitä hyve on tullakseen hyveelliseksi, niin kuin Sokrates oli opettanut, vaan hyve vaati hyveellistä toimintaa. Aristoteles oli sitä mieltä että onnellisuus on elämän päämäärä, ja niin kauan kuin yksilö pyrkii hyvyyteen, hyvät teot seuraavat automaattisesti tästä kamppailusta, tehden yksilöstä hyveellisen ja siten onnellisen.


title: Aristoteleen etiikka

text: Aristoteleeltä on säilynyt kolme etiikan alan teosta: "Nikomakhoksen etiikka" ("Ethica Nicomachea"), "Eudemoksen etiikka" ("Ethica Eudemia") ja "Suuri moraalioppi" ("Magna moralia"). Kaikki koostuvat itse asiassa Aristoteleen luentomuistiinpanoista, ja ne ovat yleensä myös kokoelmia erillisistä luentosarjoista, jonka seurauksena ne ovat monesti hajanaisia ja vaikealukuisia. On ajateltu, että "Eudemoksen etiikka" edustaa Aristoteleen varhaista eettistä teoriaa, ja "Nikomakhoksen etiikka" on kirjoitettu myöhemmin sen pariksi. Vaikka "Eudemoksen etiikkaa" pidetään yleensä varhaisempana ja "vähemmän kypsänä", on myös kriitikkoja jotka pitävät "Eudemoksen etiikkaa" kypsempänä ja myöhäisempänä. Joka tapauksessa kolme sen kirjoista (IV-VI) muodostavat myös "Nikomakhoksen etiikan" kirjat V-VII. On myös kyseenalaistettu, onko "Suuri moraalioppi" todellakin Aristoteleen tuotantoa. Tätä pidetään kuitenkin yleisesti hyväksyttynä.


title: Aristoteleen etiikka

text: Tutkijat olettavat, että "Nikomakhoksen etiikka" oli omistettu tai sitä oli muokannut Aristoteleen oma poika ja oppilas Nikomakhos, ja "Eudemoksen etiikka" vastaavasti hänen oppilaansa Eudemos. Nämä ovat kuitenkin vain oletuksia, sillä kyseiset nimet eivät edes esiinny itse teoksissa.


title: Aristoteleen etiikka

text: Neljäs tutkielma, jota monesti pidetään myös jatko-osana etiikan alan teoksille, on Aristoteleen "Politiikka". Tämä ei ole yllättävää, koska Aristoteles itsekin toteaa, että yksilön hyvä on alisteinen "poliksen" eli kaupunkivaltion hyvälle.


title: Aristoteleen etiikka

text: Aristoteleen etiikka kutsutaan usein teleologiseksi tai päämääräsuuntautuneeksi etiikaksi. Aristoteleen mukaan kaikilla asioilla on tarkoituksensa. Esimerkiksi veitsi on tarkoitettu asioiden leikkaamiseen. Hyvä veitsi on hyvä leikkaamaan asioita, ja siksi veitsien tulisi olla teräviä. Vastaavasti ihmisillä on tarkoituksensa. Ihmisten tulisi tehdä asioita, jotka auttavat heitä saavuttamaan tämän tarkoituksen eli päämäärän — eli asioita, jotka ovat hyviä. Ihmiset, jotka tekevät johdonmukaisesti niin, ovat hyviä ihmisiä. Mikään teko ei ole erillinen (niin kuin monesti muissa eettisissä järjestelmissä), vaan suhteessa päämääräänsä. Tätä asennetta etiikkaa kohtaan voidaan pitää myös yksilökeskeisenä — kunkin ihmisen tekojen tulisi tehdä hänestä parempi yksilönä.


title: Aristoteleen etiikka

text: Tästä seuraa tietysti tärkeä kysymys siitä, mikä ihmisen elämän päämäärä todellisuudessa on.


title: Aristoteleen etiikka

text: Aristoteles määritteli ihmisenä olemisen tarkoituksen kirjoittaessaan:


title: Aristoteleen etiikka

text: Tämä ei tarkoita, että jokaisen ihmisen tulisi pyrkiä olemaan "suuri", vaan että jokaisen ihmisen tulisi pyrkiä elämään hyvin tällä tavoin.


title: Aristoteleen etiikka

text: Ihminen voi ylittää itsensä ainoastaan tunnistamalla kykynsä ja rajoituksensa. Ihmisen mittana eivät ole hänen kykynsä, jotka ovat hyödyllisiä hänen läheisilleen ja yhteiskunnalle — sen sijaan hän voi olla hyvä ainoastaan toimiessaan oikein sisäisesti. Aristoteelista hyvettä ei voi saavuttaa tapojen ansiosta; ihminen ei voi olla hyveellinen vain yhden päivän ajan, koska se merkitsisi sisäistä ristiriitaa luonnollisten ajatusten ja ulkoisten paineiden välillä.


title: Aristoteleen etiikka

text: Yleensä ihmiset pyrkivät saavuttamaan onnellisuuden kolmella tavalla: nautinnoilla, kunnialla ja osoittamalla järkevyyttä. Neljäntenä voidaan pitää rahantekoa, mutta se saa alkunsa enemmänkin välttämättömyydestä kuin yrityksestä saavuttaa onnellisuus itsessään; jotta ihminen voisi olla onnellinen, hänen perustavanlaatuiset materiaaliset tarpeensa tulee olla tyydytettyjä. Ollakseen onnellinen ihmisen tulee aina saavuttaa tasapaino kahden ääripään välillä — esimerkiksi rohkeus on tasapainoilua raukkamaisuuden ja tyhmänrohkeuden välillä.


title: Aristoteleen etiikka

text: Ihmisen olennaisin osa on ihminen itse, kun taas häneen liittyvät yksittäiset substanssit tulevat ja menevät. Ihminen ikääntyy, mutta olemukseltaan hän on silti sama ihminen. Hänestä voi tulla musikaalinen, mutta musikaalisuus ei ole itse ihminen. Yksittäiset substanssit tulevat ihmiseen ja jättävät hänet, mutta hän on silti sama ihminen ennen ja jälkeen.


title: Aristoteleen etiikka

text: Hyve ("aretē") ilmenee siis tunteiden ja toimintojen yhteydessä keskivälinä ääripäiden välillä. Aristoteles pyrkii "Nikomakhoksen etiikassa" kuvaamaan ja selittämään oman aikansa perinteiset kreikkalaiset hyveet. On tärkeää huomata, että nämä hyveet eivät aina ole samat kuin nykyaikaisen kristinuskon muokkaaman yhteiskunnan hyveet — esimerkiksi Aristoteleen mielestä ylpeys ja suuruus ovat hyveitä enemmän kuin vaatimattomuus. Aristoteles jakaa hyveet älyllisiin ja moraalisiin hyveisiin.


title: Aristoteleen etiikka

text: Älylliset hyveet sisältävät järjen käytön, viisauden, arvostelukyvyn ja harkitsevaisuuden. Osaa älyllisiksi hyveiksi luokitelluista hyveistä ei välttämättä kutsuttaisi hyveiksi nykyään, mutta ne ovat tärkeitä siltä kannalta, että niiden avulla voidaan tunnistaa kultainen keskitie kussakin tilanteessa, ja käyttäytyä sen mukaan. Harkitsevaisuus tarkoittaa kultaisen keskitien noudattamista yleensä, ja sen avulla voidaan löytää moraaliset hyveet, joista kukin on keskitie kahden ei-harkitun käyttäytymisen tai paheen välillä.


title: Aristoteleen etiikka

text: Moraaliset hyveet vastaavat asioita, joita nykyäänkin useimmiten kutsuttaisiin hyveiksi. Aristoteles luettelee seuraavat moraaliset hyveet: Rohkeus, kohtuullisuus, anteliaisuus (kohtuullisuus rahan antamisessa ja ottamisessa), suuruus (oikeanlainen toiminta suuren vallan ja rikkauksien saavuttamisen jälkeen), ylpeys (kunnian vaatiminen itselle niistä asioista, jotka on tehnyt), lempeys (kohtuullisuus vihan tuntemisessa), miellyttävyys, rehellisyys, älykkyys ja oikeudenmukaisuus.


title: Aristoteleen etiikka

text: Käytännöllinen eli praktinen syllogismi on käytännöllinen päätelmä, joka on esitetty syllogismin muodossa niin, että johtopäätöksenä on jokin käytännön toiminta. Käytännöllinen syllogismi tarjoaa mallin, jolla ihmisen toimintaa voidaan selittää hänen pyrkimyksistään käsin.


title: Aristoteleen etiikka

text: Aristoteles käsitteli käytännöllistä syllogismia muun muassa teoksissa "Nikomakhoksen etiikka", "Sielusta" ja "Eläinten liikkeestä". Käytännöllisen syllogistiikan kuvaus ei kuitenkaan ole yhtä täsmällinen kuin teoreettisen syllogistiikan kuvaus teoksessa "Ensimmäinen analytiikka".


title: Fire Garden

text: Fire Garden on kitaristi Steve Vain yksi monista soololevyistä. Fire Garden on jaettu kahteen osaan ja se kestää n. 78 minuuttia. Levy julkaistiin 1996.


title: Volvo 240

text: Volvo 240 on Volvon vuosina 1974–1993 valmistama takavetoinen henkilöauto. 19 vuoden aikana sitä valmistettiin noin 2,8 miljoonaa kappaletta.


title: Volvo 240

text: 200-sarjan Volvo esiteltiin ensimmäisen kerran elokuussa 1974, ja se pohjautui edeltäneeseen Volvo 140 -malliin. Puskurit olivat suuremmat ja alustaa oli kehitetty pidemmälle. Auto sisältää piirteitä Volvon VESC (Volvo Experimental Safety Car) mallista. 200-malleja oli tarjolla kuusi - kaksioviset "242 L" ja "242 DL", nelioviset "244 DL" ja "244 GL" sekä farmarit "245 L" ja "245 DL".


title: Volvo 240

text: L-malliin lainattiin B20-moottori Volvo 140-mallista. Pystyssä oleva B20-moottori on kaksilitrainen ja nelisylinterinen rivimoottori, jossa imu- ja pakopuoli ovat samalla puolella, nokka-akseli on alhaalla kampiakselin vieressä ja venttiileitä avataan työntötangoilla, mistä tuleekin nimitys ”tikkukone”.


title: Volvo 240

text: DL-malliin oli saatavilla uusi B21A-moottori kaasuttimella ja GL-malliin B21E-moottori ruiskulla. 4-sylinterisessä 2.1-litraisessa B21-moottorissa imu- ja pakopuoli ovat eri puolella ja nokka-akseli on sylinterikannessa ja hihnakäyttöinen. Sylinterikansi oli nyt alumiinia. Moottori on kallistettu hieman oikealle, mistä tulee nimitys ”vinokone”.


title: Volvo 240

text: Vuonna 1977 Volvo täytti 50 vuotta ja julkaisi 244 DL -juhlamallin, joka on maalattu metallinhohtohopealla ja kylkilistan yläpuolella kulki musta/kultainen raita. Sisusta on plyyshiä ja hansikaslokerossa oli hopealaatta johon on kaiverrettu teksti ”Volvo 1927–1977, Anniversary Car” ja toimitusjohtaja Pehr G. Gyllenhammarin nimikirjoitus. Sivuilla ja takana oli emaloidut juhlamerkit. Myös ratissa oli juhlavuoden merkki. Näitä juhlamalleja myytiin Ruotsissa 3 000 kappaletta.


title: Volvo 240

text: Vuonna 1978 esiteltiin urheilullinen erikoismalli, "242 GT", jossa oli aluksi 120hv B21E-moottori mutta pian 1979 tilalle tuli B23E-moottori jossa on taotut männät, suuremmilla kanavilla varustettu 405-kansi ja jyrkempiprofiilinen H-merkitty nokka-akseli. Moottori tuotti 140 hevosvoimaa ollen kaikkein tehokkain 4-sylinterinen vapaasti hengittävä moottori 240-mallissa. Autoon laitettiin matalampi ja jäykempi alusta, ohjaustehostin, varapyöräkoteloa pienennettiin ja Moottoritilaan laitettiin tukitankoja jäykistämään koria. GT maalattiin metallinhohtohopealla ja siihen lisättiin musta-oranssit koristeraidat. Korinvärinen sumuvalollinen jäähdyttäjän säleikkö, isompi etuspoileri, 20-puolaiset 14-tuumaiset kevytmetallivanteet, kierroslukumittari, pienempi GT ohjauspyörä ja musta plyysisisustus punaisin raidoin sai auton näyttämään tavallista 200-sarjalaista urheilullisemmalta. 242 GT:n valmistus lopetettiin vuonna 1980.


title: Volvo 240

text: Vuonna 1979 koriin tuli muutoksia; muuan muassa hankalana pidettyä takaluukun korkeaa reunaa, joka hankaloitti tavaroiden lastaamista tavaratilaan, madallettiin 90 mm ja samalla takavalot uusittiin viisiruutuisiksi. Keulaan tehtiin myös kasvojenkohotus, jossa pyöreät valot korvattiin neliskulmaisilla. DL-mallissa valot olivat neliömalliset, ja GL- ja GLE-malleissa leveämmät, suorakaiteen muotoiset. L-malli poistui valikoimasta.


title: Volvo 240

text: Samana vuonna esiteltiin toinenkin suuri muutos, ensimmäinen dieselmoottori Volvon henkilöautossa. Tämä oli Volkswagenin kehittämä 6-sylinterinen rivimoottori, tyypiltään "D24", joka oli hieman muunneltu versio Volkswagen LT -pakettiauton moottorista. Aluksi moottoria käytettiin "244 GL D6"- ja "245 GL D6"-malleissa. Uusi dieselmoottori otettiin hyvin vastaan, kuusisylinterisen moottorin käynti oli tasaisempaa sen rakenteellisista ominaisuuksista johtuen. Saatavilla oli myös 5-sylinterinen versio, D20. Dieselmoottorin ansiosta Volvo 240:n suosio taksikäytössä kasvoi.


title: Volvo 240

text: Niin ikään vuonna 1979 näki päivänvalon uusi urheilullinen "244 GLT", jossa oli sama 140-hevosvoimainen B23E-moottori kuin 242 GT -mallissa. Toisena moottorivaihtoehtona oli 260-sarjasta tuttu 6-sylinterinen "B27E"-moottori.


title: Volvo 240

text:
Seuraava iso kasvojenkohotus tuli vuonna 1981, jolloin massiiviset alumiiniset puskurit vaihdettiin sirompiin muovipäällysteisiin puskureihin, kojelauta uusittiin ja keulan ilme muuttui etu- ja takavalojen ja jäähdyttimen säleikön vaihdon myötä. GLT ja Turbo mallit saivat 260 volvon isot ns. leveät kuusiruutuiset takavalot. Kyseisiä kuusiruutuisia takavaloja käytettiin jo 80-luvun lopussa USA-, Australia- ja Englanti-versioissa, sekä mm. Ruotsissa poliisin uusissa autoissa. Suomessa liikenteessa on 1981 valmistettuja GL,GLT Volvoja joissa on leveitä kuusiruutuisia takavaloja tai kapeimpia malleja,
riippuen auton valmistus- ja maahantuontiajankohdasta. Volvon alkuperäinen varaosakirja antaa 1981 GLT malliin kahdet vaihtoehtoiset takavalot, 6- ruutuiset tai kapeammat. Volvo esitteli jälleen uuden mallin, "Volvo Turbo"n, jossa 240-sarjan koriin on asennettu 155-hevosvoimainen 2,1-litrainen polttoaineen ruiskutuksella varustettu "B21ET"-moottori Garrett T03-turboahtimella. Vuodelle 1981 GLT-mallin B23E-moottorin teho putosi hieman nokka-akselin vaihdon myötä, uusi lukema oli 136 hevosvoimaa. Samana vuonna tuotiin GL-malliin 122- hevosvoimainen B23A moottori.


title: Volvo 240

text: Urheilullisemmat Turbo- ja GLT-mallit erottaa perusmalleista ulkoisesti mustista ikkuna- ja kylkilistoista, sekä leveistä takavaloista (riipuen tuontikuukaudesta). Lisäksi näissä malleissa oli vakiovarusteina viisipuolaiset 15-tuumaiset Virgo-alumiinivanteet matalaprofiilirenkain. Turbomallin sisustus oli myös varustettu mustalla kattoverhoilulla ja paremman sivuttaistuen antavilla etuistuimilla, jotka oli päällystetty plyyshikankaalla. Lisävarusteena turbomalliin oli saatavana ahtoilmanjäähdytin, joka nosti moottorin huipputehon noin 180 hevosvoimaan. Mallia oli saatavana sekä neliovisena sedanina että farmarina. Volvo Turbo oli yksi aikansa nopeimmista farmariautoista Euroopassa.


title: Volvo 240

text: Vuodesta 1983 lähtien vanhasta ovimäärämerkinnästä (242, 244 ja 245) luovuttiin, joten kaikki mallit tunnettiin nyt pelkällä 240-mallinimellä. Kaksiovisen mallin valmistus päättyi vuonna 1984.


title: Volvo 240

text: Vuonna 1986 240-mallin ilmettä uudistettiin jälleen. Kaikkien mallien konepeitto ja tavaratilan kansi muutettiin pyöreämmäksi. Lisäksi moottorivalikoimaa uudistettiin uusilla B200- ja B230-moottoriperheillä. Uusissa moottoreissa oli erittäin paljon yhtäläisyyksiä vanhoihin moottoreihin, mutta niiden polttoaineenkulutusta oli saatu pienemmäksi kevyemmän rakenteen ja parempien kaasuttimien ansiosta.


title: Volvo 240

text: 1987 Volvon täyttäessä 60 vuotta oli saatavilla juhlamalli, jossa oli hopeanharmaa väritys puna-mustin koristeraidoituksin.


title: Volvo 240

text: Mallin valmistus loppui vuonna 1993, vuosi sen seuraajaksi aiotun isomman Volvo 740-mallin valmistuksen lopettamisen jälkeen. Viimeiset valmistuneet autot olivat viisiovisia.


title: Volvo 240

text: Volvo 260 oli V6-moottorilla varustettu luksusmalli 240-mallista, joka korvasi 164-mallin. 260-malleja oli aluksi kaksi, "264 DL" ja "264 GL".


title: Volvo 240

text: 264 DL- ja 264 GL -mallit olivat hyvinvarusteltuja neliovisia sedaneita ja varustettu 2,7-litraisella V6-ruiskumoottorilla, tyypiltään "B27E". Syksyllä 1975 esiteltiin mallivuodelle 1976 farmariversio, "265 DL", jossa on kaasuttimella varustettu "B27A"-moottori. Moottori on niin sanottu PRV-moottori, jonka Peugeot ja Renault kehittivät yhteistyössä Volvon kanssa.


title: Volvo 240

text: 260-mallien valmistus päättyi vuonna 1985.


title: Volvo 240

text: Vuonna 1977 esiteltiin italialaisen Bertonen suunnittelema kaksiovinen coupé-malli, 262C. Coupé-mallissa on sama PRV-moottori kuin neliovisissakin, eli B27E. Varustetaso on jopa neliovisia malleja parempi. Mallit koottiin Bertonen tehtaalla Italiassa, ja niitä valmistettiin 6 622 kappaletta.


title: Volvo 240

text: Vuonna 1980 PRV-moottori kasvoi 2,8-litraiseksi ja sai uuden tyyppimerkinnän "B28E".


title: Volvo 240

text: Volvo 240 -malleista on vuosien saatossa valmistettu monenlaisia erikoismalleja, jotka tekniikaltaan pohjautuvat vakioautoihin, mutta joiden koria on muunnettu paremmin kuhunkin käyttötarkoitukseen sopivaksi. Tällaisia erikoismalleja ovat ambulanssi, hautausauto, 245T ja 264TE. Erikoismalleja on tehty ainakin Nilssons Karosserifabrikissa Ruotsissa. Muun muassa Suomen pitkäaikaisin presidentti Urho Kekkonen on kuljetettu kuolemansa jälkeen hautausmaalle Volvo 240-mallin hautausautolla. Volvo 245T toimi suositun Hurriganes-yhtyeen keikka-autona. Volvo 264TE-mallin limusiinejä oli paljon käytössä entisen Itä-Saksan korkea-arvoisilla virkamiehillä.


title: Volvo 240

text: Kirjainten selitys:


title: Trek

text: Trek on yhdysvaltalainen vuonna 1976 perustettu polkupyöriä ja niiden osia valmistava yritys. Trek on alan suurin yritys Yhdysvalloissa. Sen pääkonttori sijaitsee Waterloossa Wisconsinin osavaltiossa.


title: Trek

text: Lance Armstrong voitti Ranskan ympäriajon seitsemän kertaa Trekin valmistamalla "Madone"-polkupyörällä. Trek valmistaa kilpapyörät Discovery Channel Pro Cycling Teamille.


title: Trek

text: Yritys valmistaa Madone-sarjaan kuuluvat maantiepyörät ja Fuel-sarjan maastopyörät Yhdysvalloissa sijaitsevalla tehtaallaan, muut mallit sen sijaan joko Kiinassa tai Taiwanissa.


title: Trek

text: Trek omistaa myös muita tunnettuja polkupyörien tuotemerkkejä: Klein, LeMond ja Gary Fisher ovat sen omistuksessa. Polkupyörien osia Trek valmistaa tuotenimillä Wrench Force ja Bontrager.


title: Andy Christell

text: Andy "A.C" Christell (tunnetaan myös nimillä AC Christell ja Ankan Christell) (s. Tukholma) on ruotsalainen muusikko, joka tunnettiin parhaiten Hanoi Rocksin basistina. Lisäksi hän ollut yhtyeissä Roadrats, Rolene, Electric Boys, Live Ammo, "The Royal Disharmonic Orchestra", Conny Bloom Band, "Gyp Casino & His Honest Brats", "Plaster", "Space Age Baby Jane" ja "Groovies Inc".


title: Andy Christell

text: Andy Christell perusti Roadrats-yhtyeen vuonna 1984 yhdessä Conny Blomqvistin ja Hanoi Rocksin entisen rumpalin Gyp Casinon kanssa. Roadrats oli Hanoi Rocksin tyylinen glam/punk-yhtye, joka oli energinen lavalla. Yhtye oli kuitenkin Gyp Casinon Hanoi Rocks -taustan takia paljon suositumpi Suomessa kuin kotimaassaan Ruotsissa. Roadrats toimi myös usein Hanoi Rocksin lämmittely-yhtyeenä ja sai Suomessa suosiota. Yhtye julkaisi Johannalta singlet "Satisfacton in Jeans / Pink Satin" ja "Smoking in the Boysroom / Lips That Touch the Liquour" sekä ehti tehdä jo kokonaisen LP:n, joka jäi kuitenkin julkaisematta. Yhtye kuitenkin hajosi 1985, mutta Danne Lagerstedt oli korvannut Christellin jo jouluna 1984.


title: Andy Christell

text: Roadratsin hajoamisen jälkeen Conny Blomqvist ja Gyp Casino perustivat uuden yhtyeen Rolene, johon he ottivat mukaan Christellin. Gyp Casino vain tosin vaihtoi rummut kitaraan ja Ben Tell tuli rumpuihin. Rolene julkaisi singlet "Rollin' with Rolene / Boys Talk" ja "Wouldn`t You Like To Know Me / Beep Beep Yeah" sekä kokonaisen huonosti myyneen albumin Rollin' with Rolene vuonna 1986. Rolene tuli hieman tunnetummaksi Ruotsissa kuin Roadrats aikanaan, mutta hajosi saman vuonna kuin albumi ilmestyi.


title: Andy Christell

text: Vuonna 1987 Christell perusti Conny Bloomiksi nimensä muuttaneen Blomqvistin kanssa funk-hard rock-duon Electric Boys. Yhtye teki Ruotsissa hitiksi muodostuneen singlen "All Lips N' Hips", josta tehtiin vielä kansainvälisesti menestynyt versio. Christell ja Bloom muodostivat duonsa ympärille yhtyeen ottamalla kitaristiksi Franco Santunionen ja rumpaliksi Nicklas Sigevalliin. Vuosina 1989, 1992 ja 1994 yhtye levytti albumit Funk-o-Metal Carpet Ride, Groovus Maximus ja Freewheelin'. Yhtye ei onnistunut saamaan suurta menestystä ja lopulta viimeisen albumin jälkeen se hajosi.


title: Andy Christell

text: Vuonna 1995 Andy Christell, Conny Bloom, Gyp Casino ja Hanoi Rocks-kitaristi Andy McCoy perustivat yhtyeen Live Ammo. Yhtye teki kaksi kiertuetta Suomessa, mutta hajosi vuonna 1996. 1998 Christell, Bloom ja Casino perustivat yhtyeen "The Royal Disharmonic Orchestra" yhdessä Hellacoptersin ja Backyard Babiesin kitaristin Dregenin kanssa. Yhtye julkaisi yhden EP:n ja nauhoitti Conny Bloomin sooloalbumilta "Psychonaut" julkaistun "Last Mistake" -singlen kääntöpuolen kappaleen "Sabre Dance", jonka Roadrats soitti aina introna ennen keikkaansa. Christell oli muutenkin mukana auttamassa Bloomin sooloalbumin teossa vuonna 2000. Pian taas ystävykset Casino, Bloom ja Christell perustivat lyhytikäisen kokoonpanon "Gyp Casino & His Honest Brats" yhdessä Micke Borgin kanssa. Kokoonpano nauhoitti kappaleen "You Wanna Know What it`s Like" The Boys -yhtyeen ensialbumille. Tämän jälkeen he kokosivat yhtyeen Plaster.


title: Andy Christell

text: Seuraava Christellin ja Bloomin yhtye "Groovies Inc" vuonna 2003 ei saanut aikaiseksi kuin demoja. Tämän jälkeen Christell oli mukana Conny Bloomin yhtyeessä "Conny Bloom Band", joka julkaisi livelevyn "Been There, Done What?" sekä soitti lyhyen aikaan Space Age Baby Jane -yhtyeessä, mutta ei koskaan ollut varsinainen yhtyeen jäsen. Hanoi Rocks oli ottanut Conny Bloomin kitaristikseen Costello Hautamäen eroamisen ja Steve Klassonin kokeilun jälkeen vuonna 2004. Vuonna 2005 Conny Bloom ehdotti uuden yhtyeensä Hanoi Rocksin laulajalle Michael Monroelle ja kitaristille Andy McCoylle yhtyeen uudeksi basistiksi ystäväänsä Andy Christelliä. Christell todettiin heti sopivaksi ja hän oli mukana vuonna 2001 uudelleen syntyneen Hanoi Rocksin toisella albumilla Another Hostile Takeover. Hanoi Rocks on hajonnut jälleen vuonna 2009.


title: Citroën C4 WRC

text:
Citroën C4 WRC on WRC-luokan ralliauto, jonka Citroën-talli toi MM-sarjaan kauden 2007 alussa. Auto korvasi menestyksekkään Citroën Xsara WRC:n.
Talli oli testannut autoa kauden 2006, ja auto oli heti kilpailukykyinen. Sebastien Loeb voitti kauden avanneen Monte Carlon MM-rallin, ja kakkoseksi tuli hänen tallikaverinsa Daniel Sordo. Loeb voitti C4:llä maailmanmestaruudet vuosina 2007, 2008, 2009 ja 2010. Vuosina 2008, 2009 ja 2010 Citroën voitti myös valmistajien maailmanmestaruuden. Citroën C4 WRC vetäytyi MM-sarjasta kauden 2010 jälkeen, ja sen korvasi uusien sääntöjen mukainen Citroën DS3 WRC.


title: Citroën C4 WRC

text: Moottori


title: Citroën C4 WRC

text: Voimansiirto


title: Sons of Northern Darkness

text: Sons of Northern Darkness on vuonna 2002 julkaistu norjalaisen black metal -yhtyeen Immortalin seitsemäs studioalbumi. Musikaalisesti se on samankaltainen kuin kaksi aikaisempaa albumia, Damned in Black ja At the Heart of Winter. Vuonna 2005 albumi uudelleenjulkaistiin Nuclear Blastilla bonus DVDn kanssa - Live At BB Kings New York 2003.


title: Sons of Northern Darkness

text: Kaikki kappaleet säveltänyt Abbath & Horgh, sanoitukset Demonaz.


title: Mary Steenburgen

text: Mary Nell Steenburgen (s. 8. helmikuuta 1953 Newport, Arkansas, Yhdysvallat) on yhdysvaltalainen Oscar-palkittu näyttelijä.


title: Mary Steenburgen

text: Steenburgenin ensimmäinen valkokangasrooli oli vuoden 1978 elokuvassa "Mitäs täällä roikut, Henry Moon?", josta hän oli myös ehdolla Golden Globeen parhaasta naisnäyttelijän debyyttiroolista. Kaksi vuotta myöhemmin Steenburgen voitti parhaan naissivuosan Oscarin ja Golden Globen elokuvasta "Puhtaana käteen". Vuotta myöhemmin Steenburgen sai kolmannen Golden Globe -ehdokkuutensa elokuvasta "Ragtime".


title: Mary Steenburgen

text: 1990-luvulla Steenburgen on näytellyt mm. elokuvissa "Paluu tulevaisuuteen III", "Philadelphia" ja "Nixon", jossa hän esitti Richard Nixonin äitiä. 2000-luvulla Steenburgen on nähty muun muassa komediaelokuvssa "Elf". Lisäksi hän on esiintynyt televisiosarjassa "Joanin salaisuus".


title: Mary Steenburgen

text: Steenburgen on ollut kahdesti naimisissa. Hänen avioliittonsa näyttelijä Malcolm McDowellin kanssa kesti 1980–1990. Heillä on kaksi lasta. Steenburgen on ollut naimisissa näyttelijä Ted Dansonin kanssa vuodesta 1995.


title: Repsol

text: Repsol S.A. on espanjalainen öljy-yhtiö. Yhtiö harjoittaa öljyn ja kaasun etsintää, jalostusta ja myyntiä. Lisäksi se omistaa myös voimalaitoksia.


title: Repsol

text: Yhtiö perustettiin vuonna 1986, kun sosialistipääministeri Felipe González nousi valtaan Espanjassa. Repsol toimi aluksi valtiollisena öljy-yhtiönä. Kolme vuotta myöhemmin Repsolia yksityistettiin, mutta valtio toimi yhä voimakkaasti yhtiön johdossa. José María Aznarin noustua pääministeriksi Repsol yksityistettiin lopullisesti vuonna 1997.


title: Repsol

text: Vuonna 1999 Repsol osti argentiinalaisen energiayhtiön YPF:n, minkä johdosta yhtiön nimi oli muutaman vuoden ajan Repsol YPF. Yhtiön toiminta on levittynyt voimakkaasti ympäri maailman, ja se vaikuttaa etenkin Espanjassa ja espanjankielisissä maissa Latinalaisessa Amerikassa.


title: Repsol

text: Vuonna 2012 Argentiina kansallisti YPF:n, minkä johdosta YPF poistui yhtiön nimestä. Vuonna 2014 Repsol hyväksyi Argentiinan tarjoaman 5 miljardin dollarin korvauksen YPF:stä.


title: Repsol

text: Repsol on yksi maailman suurimmista öljynetsijöistä. Vuosina 2008–2014 yhtiö teki 40 uutta löydöstä.


title: Repsol

text: Repsol sai vuonna 2014 luvan aloittaa koeporaukset Kanariansaarten lähivesillä. Poraukset on tarkoitus aloittaa 20 kilometriä Lanzaroten ja Fuerteventuran saarten länsipuolella. Tämä on aiheuttanut pelkoa paikallisissa asukkaissa, jotka pelkäävät saarten saastumista ja turistien kaikkoamista. Toisaalta yhtiö on luvannut Kanariansaarille tuhansia uusia työpaikkoja.


title: Repsol

text: Repsol on saanut näkyvyyttä muun muassa sponsoroimalla moottoriurheilua. Näkyvimmin Repsol on tukenut Road Racingin MM -sarjaa ja espanjalaista rallikuljettajaa Carlos Sainzia.


title: Janne Leskinen

text: Janne Leskinen (s. 24. heinäkuuta 1971 Kuopio) on Suomen Hiihtoliiton alppihiihdon lajijohtaja ja entinen maajoukkuetason alppihiihtäjä.


title: Janne Leskinen

text: Leskinen kuului alppihiihtäjänä Suomen alppihiihtomaajoukkueeseen. Hänen paras sijoituksensa maailmancupin kokonaiskilpailussa oli 65. kaudella 1995–96. Vuosi 1996 oli Leskisen uran paras, kun hän sijoittui neljänneksi supersuurpujottelussa sekä maailmancupin osakilpailussa Garmisch-Partenkirchenissä että MM-kisoissa Sierra Nevadassa. Leskinen osallistui myös Lillehammerin olympialaisiin vuonna 1994 ollen supersuurpujottelussa 13. Leskisellä on alppihiihdossa 16 Suomen mestaruutta.


title: Janne Leskinen

text: Kesäkuussa 2008 Leskinen nimettiin kansainvälisen hiihtoliiton (FIS) alppilajien hallitukseen.


title: Rapala VMC

text: Rapala VMC Oyj on suomalainen Lauri Rapalan 1930-luvulla perustama yritys, joka valmistaa kalastustarvikkeita, kuten uistimia ja fileointiveitsiä. Yritys kilpailee yhdysvaltalaisen Pure Fishingin kanssa kolmannesta tilasta maailman suurimpien kalastustarvikevalmistajien joukossa; kaksi suurinta alan yritystä ovat Shimano ja Daiwa.


title: Rapala VMC

text: Tarinan mukaan saalistavia kaloja Päijänteellä seuratessaan Lauri Rapala (1905–1974) huomasi petokalojen kiinnostuvan haavoittuneen kalan vaappuvasta liikkeestä. Itsensä kalastajana elättänyt Rapala keksi rakentaa kertakäyttöisten muikkusyöttien tilalle haavoittuneen pikkukalan liikkeitä matkivan vaappu-uistimen.


title: Rapala VMC

text: The Original Floater -uistin syntyi 1936. Rapala työsti uistimenaihion suutarinveitsellä korkkipuusta, hioi sen hiekkapaperilla ja päällysti uistimen suklaalevyn tinapaperikääreellä. Hän suojasi uistimen vielä vedeltä filminegatiiveista sulatetulla kerroksella. Ensimmäinen Rapalan kalaa onnistuneesti imitoiva vaappu oli syntynyt.


title: Rapala VMC

text: Nykyisin yritys myy vieheitä 140 maahan, yhteensä 20 miljoonaa kappaletta vuodessa. Rapala-konserniin kuuluvat myös puukkoja valmistava Marttiini, viehevalmistajat Blue Fox, Storm ja Luhr Jensen sekä suksimerkki Peltonen.


title: Rapala VMC

text: Rapalan tuotekehitys tuo vuosittain maailmanmarkkinoille 500–1000 uutta viehettä. Pelkästään Yhdysvalloissa yrityksellä on satakunta ammatikseen vapaa-ajan kalastusvälineillä kalastavaa tuotekehittelijää.


title: Rapala VMC

text: Rapalan palkituista tuotteista suosituin on balsapuusta valmistettu mutua imitoiva uistinmalli, the Original Floater.


title: Rapala VMC

text: Pintavedessä, alle metrin syvyydessä, uiviin vieheisiin kuuluvat esimerkiksi Skitter Pop, Skitter Prop, Skitter Walk, X-Rap SubWalk, Gliding rap,Twitchin' Rap, Jointed Nirha ja X-Rap Walk.


title: Rapala VMC

text: Keskisyvään (1–3 metriä) sukeltaviin vieheisiin kuuluvat Original Floater, Long Cast Minnow, CountDown, X-Rap, Shallow Shad Rap Runner, Husky Jerk, X-Rap Jointed Shad, Rattlin' Rapala, Jointed Shad Rap, Shad Rap Deep Runner, Dives-to Series, Sure Set Series, Super Shad Rap, Glass Fat Rap, Dives-to Flat, CountDown Super Shad Rap, X-Rap Shad, Minnow Rap, Mini Fat Rap, Team Esko, Tail Dancer, Husky sekä Fat Rap.


title: Rapala VMC

text: Syvälle eli yli kolmeen metriin sukeltaviin vieheisiin kuuluvat Magnums, Down Deep Husky Jerk, Saltwater Sliver, X-Rap Magnum 30, Deep Tail Dancer sekä trolls-to.


title: Rapala VMC

text: Rapala valmistaa myös monia muita kalastustarvikkeita, kuten esimerkiksi fileointiveitsiä, siimoja, vaatteita, aurinkolaseja, kalavaakoja sekä virvelivapoja ja -keloja. Rapala on monien tuotteiden osalta tavaramerkki ja tuotteiden valmistus tapahtuu muiden tuottajien tehtaissa sopimuksilla.


title: Rapala

text: Rapala tarkoittaa ainakin seuraavia:


title: Urja

text: Urja tarkoittaa seuraavia asioita:


title: Peter Windsor

text: Peter Windsor (s. 11. kesäkuuta 1952 Englanti) on brittiläinen moottoriurheiluvaikuttaja. Windsor varttui Australiassa ja seurasi siellä Tasman Series -moottoriurheilusarjaa. Windsor on F1-kaudelle 2010 valitun US F1:n osaomistaja.


title: Peter Windsor

text: Vuonna 1975 hän palasi Britanniaan ja sai töitä moottoriurheilutoimittajana viikoittain ilmestyneestä Autocar-lehdestä. 1985 hän sai töitä Frank Williamsin tallista ja siirtyi hoitamaan tallin PR-asioita.


title: Peter Windsor

text: Windsor yritti ystävänsä Greg Normanin kanssa ostaa Brabham-tallin, mutta suunnitelmat eivät toteutuneet. Ostoyritys päättyi riitaan ja meni oikeuteen, jossa Windsor sai yli 2 miljoonan dollarin korvaukset, mutta tallin perustamisen jäädessä hänen oli keksittävä muita suunnitelmia.


title: Peter Windsor

text: Williams-aikoina Windsor oli ystävystynyt Nigel Mansellin kanssa ja tämän siirtyessä Ferrarille Windsor toimi Ferrarin hommissa Guildfordissa.


title: Peter Windsor

text: Windsor siirtyi Mansellin mukana IndyCar -sarjaan USA:han ja palasi vuonna 1998 F1-toimittajaksi. Hän kirjoittaa artikkeleja F1 Racing -lehteen.


title: Peter Windsor

text: Windsor oli myös mukana yhdysvaltalaisen US F1 Teamin perustamisessa, mutta ylitsepääsemättömien ongelmien takia talli ei koskaan päässyt F1-sarjaan, johon se suunnitteli osallistuvansa kaudella 2010.


title: Arvi Korhonen

text: Arvi Heikki Korhonen (9. tammikuuta 1890 Utajärvi – 29. joulukuuta 1967 Helsinki) oli suomalainen historioitsija ja professori, joka tunnetaan niin sanotusta ajopuuteoriasta. Korhosen "Barbarossa-suunnitelma ja Suomi" -teoksessaan esittämän teorian mukaan Suomi ajautui tahtomattaan jatkosotaan.


title: Arvi Korhonen

text: Arvi Korhonen syntyi Utajärvellä Kangas-Korholan tilalla Niskan kylällä Juho ja Liisa Korhosen esikoiseksi. Hänen esi-isänsä olivat asuneet tilalla 1600-luvulta lähtien. Ylioppilaaksi hän kirjoitti Oulun lyseosta 1909 ja valmistui filosofian kandidaatiksi Helsingin yliopistosta 1912. Tohtoriksi hän väitteli 1923. Korhosen väitöskirja käsitteli Baltian keskiaikaista vakkalaitosta.


title: Arvi Korhonen

text: Varsinaisen elämäntyönsä hän teki Suomen armeijan yleisesikunnan sotahistoriallisen toimiston apulaispäällikkönä, Helsingin yliopiston opettajana ja historiankirjoittajana. Hän oli 1940–1959 Helsingin yliopiston yleisen historian professori. Jo aikaisemmin hän toimi samassa laitoksessa dosenttina. Turun yliopiston dosenttina Korhonen toimi vuodesta 1925 alkaen.


title: Arvi Korhonen

text: Vuosina 1927–1945 Korhonen toimi yleisesikunnan sotahistoriallisen toimiston apulaispäällikkönä. Tässä tehtävässä hän suuntautui Suomen sotahistorian tutkimukseen. Sotien aikana hän työskenteli Päämajassa. Majuriksi hänet ylennettiin vuonna 1942.


title: Arvi Korhonen

text: Sodan jälkeen hän keskittyi yliopistolliseen opettajantoimeensa. Hänen johdollaan vuonna 1949 valmistui laaja sen aikaisen historiallisen tiedon synteesi "Suomen historian käsikirja". Korhonen tunnettiin lisänimellä Perkele tai Arvi-Perkele. Nimityksen syynä oli hänen usein käyttämänsä kirosana.


title: Arvi Korhonen

text: Korhonen osallistui myös politiikkaan, lähinnä taustavaikuttajana. Hän kuului presidentti J. K. Paasikiven lähipiiriin ja Urho Kekkosen ystäviin. Poliitikkojen lisäksi Korhosen tuttaviin ja ystäviin lukeutui melkoinen määrä ajan kulttuurihahmoja, ennen muuta kirjailijoita kuten V. A. Koskenniemi ja P. Mustapää.


title: Arvi Korhonen

text: Arvi Korhonen kuoli Helsingissä 1967, ja hänet haudattiin Utajärven Niskan hautausmaahan.


title: Pipeline Radio

text: Pipeline Radio on Seahamissa toimiva, vuonna 1995 perustettu radioasema, jonka omistaa brittiläinen Sounds Nordic Holdings Ltd. Radioasema on lähettänyt ohjelmaa FM- ja AM-taajuuksilla Britannian lisäksi Norjassa, Baltiassa ja Yhdysvalloissa. Vuonna 2007 Pipeline Radio siirtyi radiolähetyksistä podcasteihin.


title: Sampo Marjomaa

text: Sampo Marjomaa (s. 1976 Oulu) on suomalainen televisiokasvo ja viihteentekijä. Hän oli yksi ensimmäisistä Nelosen kanavaäänistä eli kuuluttajista.


title: Sampo Marjomaa

text: Marjomaa on "Hauskat kotivideot" -ohjelman juontaja ja käsikirjoittaja. Hän on toiminut juontajana myös Nelosen "Tosi-TV"-ohjelmassa sekä näytellyt joissakin findie-elokuvaryhmä Acid Cineman elokuvissa.


title: Sampo Marjomaa

text: Marjomaa on vieraillut taiteilijanimellä Genius Albert Frankenstein laulajana useilla veljensä yhtyeen, Aarnin, albumeilla.


title: Bentō

text: Bentō (弁当 tai べんとう) on japanilainen eväslaatikkoon pakattu lounas. Se voi olla kotitekoinen tai ostettu valmiina kioskista, ruokakaupasta tai ravintolasta.


title: Bentō

text: Koska Japanissa ei useinkaan ole kouluruokailua, vaimot valmistavat lapsilleen kouluun ja miehilleen töihin lounaan mukaan muovista tai puusta valmistettuihin monikerroksisiin laatikkomaisiin bentō-astioihin. Lasten lounasrasiat ovat yleensä kirkkaamman värisiä ja koristeltu esimerkiksi manga-sarjakuvahahmojen kuvilla.


title: Bentō

text: Bentō-laatikkoon pätee usein kaava 4:3:2:1, joka kertoo eri ainesten suhdeluvut. Riisiä on neljä osaa, kalaa, lihaa tai aterian "päälisuketta" kolme osaa, vihanneksia kaksi osaa ja vihannespikkelssiä yksi osa. "Hinomaru"-bentōssa on pelkkää riisiä, jonka keskelle on upotettu punainen luumupikkelssi.


title: Bentō

text: Bentō-kulttuurin katsotaan alkaneen 1500-luvulla. Silloin ylimystö alkoi ottaa retkilleen lakattuja eväslaatikoita, joihin ruoka oli aseteltu erityisen kauniisti.


title: Bentō

text: Bentō voi toimia myös retkieväänä. Junamatkalle mukaan otettavia bentōja kutsutaan nimella "eki-ben" eli asemaruoka. Myös teatteriin tai oopperaan voidaan ostaa mukaan hienompi bentō. Kaikkein kalleimpia bentōja ovat korkeatasoisten ravintoloiden tai ryokan-majatalojen tarjoamat menut lakkapuisissa laatikostoissa tai rasioissa tarjottuna. Lakkapuiset antiikkiesineet ja bentō-rasiat ovat keräilyharvinaisuuksia.


title: Toivo Antikainen

text: Toivo Antikainen (8. kesäkuuta 1898 Helsinki – 4. lokakuuta 1941 Arkangeli, Neuvostoliitto) oli suomalainen poliitikko ja upseeri. Hän kuului Suomen Kommunistisen Puolueen johtoon ja loi sotilasuran Neuvostoliitossa. Antikainen tuli Suomessa kuuluisaksi 1930-luvulla paljon julkisuutta saaneessa poliittisessa murhaoikeudenkäynnissä, jossa hänelle vaadittiin rangaistukseksi kuolemaa.


title: Toivo Antikainen

text: Toivo Antikainen syntyi työläisperheeseen Helsingissä. Hänen vanhempansa ja sisaruksensa olivat työväenliikkeen aktiiveja, joten myös Toivo aloitti poliittisen toimintansa varhain. Hän kuului työväen varhaisnuorisojärjestö Ihanneliittoon kahdeksanvuotiaasta ja toimi jo 12-vuotiaana osastonsa puheenjohtajana. Antikainen kävi koulua kuusi luokkaa. Siirryttyään työelämään hän toimi muun muassa juoksupoikana, kunnes vuonna 1911 pääsi verhoilijan oppiin.


title: Toivo Antikainen

text: Myös lempinimellä ”Toiska” tunnettu Antikainen liittyi Suomen sosialidemokraattiseen nuorisoliittoon (SSN) 15-vuotiaana. 1916 Antikainen valittiin Sörnäisten nuoriso-osaston sihteeriksi ja seuraavana vuonna SSN:n liittoneuvostoon. Marraskuussa 1917 Antikainen valittiin Helsingin työväenjärjestöjen eduskuntaan sekä Työväen toimeenpanevan komitean sihteeriksi. Antikainen ei osallistunut sisällissodan taisteluihin 1918, mutta hän toimi punaisten hallinnollisissa tehtävissä. Sodan loppuvaiheessa hän pakeni tuhansien muiden tavoin Neuvosto-Venäjälle.


title: Toivo Antikainen

text: Heinäkuussa 1918 Antikainen liittyi Puna-armeijaan. Syksyllä hän oli mukana Suomen kommunistisen puolueen perustavassa kokouksessa. Antikainen valmistui Pietarin kansainvälisen sotakoulun upseerikurssilta ensimmäisten joukossa keväällä 1919. Antikainen komennettiin suoraan rintamalle ja hän osallistui moniin Venäjän sisällissodan taisteluihin. Antikainen suoritti myös sotakoulun jatkokurssin ja toimi sen jälkeen kyseisen koulun opettajana. Antikainen sympatisoi alkuaikojen SKP:ssa ryhmittymää, joka myöhemmin opittiin tuntemaan ”murhaoppositiona”. Niin sanottujen Kuusisen klubin murhien jälkeen hän oli pidättämässä samaa joukkoa. Antikainen osallistui myös Kronstadtin kapinan kukistamiseen.


title: Toivo Antikainen

text: Tammikuussa 1922 Toivo Antikainen valittiin johtamaan 200 sotakoululaisen hiihtokomppaniaa, jonka tehtävänä oli ajaa Neuvosto-Venäjälle tunkeutuneet valkoiset suomalaiset takaisin rajan taakse. Tämä sittemmin legendaarisen maineen molemmin puolin rajaa saavuttanut niin sanottu Kiimasjärven retki kuului osana Itä-Karjalan kansannousun kukistamiseen. Antikaisen joukot valtasivat 20. tammikuuta yllätyshyökkäyksellä vastapuolen leirin ja kuormaston, mikä johti kapinan kukistumiseen. Antikainen palasi sankarina ja jatkoi työtään sotakoulussa. Sotilasura keskeytyi kun hänet 1924 siirrettiin puna-armeijasta Kominternin alaisuuteen.


title: Toivo Antikainen

text: Antikainen valittiin SKP:n keskuskomiteaan vuonna 1923 ja poliittiseen toimikuntaan kaksi vuotta myöhemmin. Hän toimi myös puolueen pääsihteerinä. Antikainen oleskeli Suomessa useaan otteeseen vuodesta 1924 lähtien ja hän johti SKP:n maanalaista toimintaa. Vuosina 1930–1933 Antikainen oli SKP:n edustaja Kominternissa. Hän toimitti 1934 ilmestyneen muistelmakokoelman "SKP:n taistelujen tieltä : muistelmia kuvauksia ja aineistoa SKP:n 15-vuotistaipaleelta". Hänet lähetettiin Suomeen maanalaiseen työhön vuonna 1934 paikkaamaan pidätysten harventamaa SKP:n organisaatiota.


title: Toivo Antikainen

text: Antikainen pidätettiin Suomessa häntä piilotelleen Yrjö Leinon luota 7. marraskuuta 1934. Oikeudenkäynti, jossa Antikaista syytettiin valtiopetoksen valmistelusta, alkoi helmikuussa 1935 ja se kesti yli kaksi vuotta. Syyttäjänä toimi Olavi Honka. Antikaista syytettiin myös siitä, että hän olisi tappanut heimosoturi Antti Marjoniemen, joka oli jäänyt vangiksi Kiimasjärven retken aikana vuonna 1922. Jyrkästi politisoitunut murhaoikeudenkäynti sai valtavan julkisuuden, sillä oikeistolehdistö väitti Antikaisen syyllistyneen surman yhteydessä kidutukseen (elävältä nuotiossa polttamiseen) ja jopa jonkinlaiseen kannibalismiin. Antikaisen tapaus nosti julkisuuteen laajan keskustelun rangaistusmuodoista Suomessa. Osa oikeistosta alkoi vaatia kuolemanrangaistuksen käyttöönottoa. Oikeudenkäynti sai myös kansainvälistä näkyvyyttä, sillä suomalainen sai taakseen kommunistien johtaman maailmanlaajuisen solidaarisuusliikkeen, jonka toinen ikoni oli Saksassa vangittu Georgi Dimitrov. Kansainvälinen Puna-apu (MOPR) hankki Antikaiselle oikeusapua ja vaikutti siihen, että oikeudenkäyntiä saapui seuraamaan myös ei-kommunistisia kansainvälisiä asiantuntijoita. Suomessa perusti liberaali sivistyneistö kuolemanrangaistuksia vastustaneen toimikunnan, joka muun muassa keräsi kuolemanrangaistusta vastustavaan adressiin 120 000 nimeä. Hovioikeus tuomitsi Antikaisen kahdeksaksi vuodeksi kuritushuoneeseen valtiopetoksen valmistelusta ja korkein oikeus viimein 12. toukokuuta 1937 elinkautiseen vankeuteen murhasta. Vuosikymmeniä myöhemmin ilmestyneissä postuumeissa muistelmissaan suomalaistaustainen KGB-upseeri Toivo Vähä tunnusti surmanneensa Marjoniemen puukolla Antikaisen käskystä, mitä ei ole voitu varmistaa todeksi.


title: Toivo Antikainen

text: Jälkeenpäin on arveltu, että kiinnijääminen ja vankeus Suomessa pelasti Antikaisen Stalinin vainoilta, joiden yhteydessä tuhottiin lähes kaikki Neuvostoliitossa asuneet johtavat suomalaiset kommunistit.


title: Toivo Antikainen

text: Moskovan rauhansopimuksen myötä Antikainen sekä Adolf Taimi luovutettiin Neuvostoliiton vaatimuksesta maan viranomaisille 3. toukokuuta 1940. Saavuttuaan Antikainen esitti kiusallisia kysymyksiä "kadonneista" tovereista ja – totuuden vähitellen valjettua hänelle – joutui usean kuukauden hermolomalle. Kesällä Antikainen valittiin Korkeimman neuvoston kansallisuuksien neuvostoon Karjalais-suomalaisen neuvostotasavallan edustajana. Syksyllä 1941 Antikaisen tehtävänä oli kuulustella puna-armeijan puolelle loikanneita Pärmin pataljoonan suomalaisia, joista hän valikoi desanteiksi sopivat. Antikainen menehtyi lento-onnettomuudessa lokakuussa 1941 lähellä Arkangelia. Antikainen kritisoi Neuvostoliitossa muun muassa Pravdan linjauksia ja on spekuloitu sillä, oliko Antikaisen kuolema sittenkään onnettomuus. Hänet on haudattu Kegostrovin saarelle.


title: Toivo Antikainen

text: Itävaltalainen kommunisti Ruth von Mayenburg on väittänyt, että Antikainen olisi asunut hänen naapurinaan Moskovan hotelli Luxissa joka oli Kominternin asuntola ja että Antikainen olisi tehnyt itsemurhan heittäytymällä ulos ylimmän kerroksen ikkunasta salaisen poliisin jo murtaessa hänen oveaan.


title: Toivo Antikainen

text: Petroskoihin ja Segežaan pääkadut on nimetty Toivo Antikaisen mukaan ”Antikaisenkaduksi” ("Ulitsa Antikainena"). Myös Kostamuksessa on samanniminen katu.


title: Nuorten filosofiatapahtuma

text: Nuorten filosofiatapahtuma eli Nufit on suomalainen vuosittain järjestettävä tapahtuma, jossa nuorilla on tilaisuus keskustella eri alojen asiantuntijoiden kanssa. Tapahtuman tarkoituksena on tarjota tilaisuus nuorten kriittiselle ja luovalle filosofiselle sekä yhteiskunnalliselle pohdinnalle, ja siten edistää nuorten yhteiskunnallista osallistumista. Nufit on järjestetty vuodesta 2002 lähtien. Kävijöitä on noin tuhat.


title: Nuorten filosofiatapahtuma

text: Tapahtumaa järjestää nykyisin 2016 perustettu Helsingin nuoret ajattelijat ry (Henna). Aiemmin taustalla oli työryhmä, johon osallistuivat Prometheus-leirin tuki ry, Helsingin yliopiston filosofian opiskelijoiden ainejärjestö Dilemma, Filosofian ja elämänkatsomustiedon opettajat eli FETO ry sekä vaihtuvat yhteistyökumppanit kuten tapahtumalle vuosina 2002–2007 puitteet tarjonnut Helsingin työväentalo eli Paasitorni, Helsingin Sanomat ja Filosofiaa Virossa ry. Vuonna 2008 pääyhteistyökumppani oli Espoon kaupunki. Tapahtuma syntyy pääasiassa vapaaehtoistyönä. Tapahtuman järjestämistä ehdotti vuonna 2001 Prometheus-leirin tuki ry:lle yhdistyksen nuorisoa kohdannut Ilkka Taipale.


title: Nuorten filosofiatapahtuma

text: Nufitin ytimenä on keskustelu nuorten ja yhteiskunnallisten vaikuttajien välillä. Alustajana toimiva asiantuntija esittelee ensin lyhyesti asiaansa, minkä jälkeen kaksi nuorta haastajaa keskustelevat aiheesta hänen kanssaan. Lopuksi yleisön joukosta voi pyytää puheenvuoroja ja esittää kysymyksiä alustajalle. Etuoikeus puheenvuorojen saamiseen on nuorilla. Haastajiksi haetaan suomalaisia alle 25-vuotiaita nuoria, jotka ovat kiinnostuneet filosofisista ja yhteiskunnallisista kysymyksistä. Alustajiksi on saatu monia tunnettuja henkilöitä, muiden muassa presidentti Tarja Halonen (aiheena "”Enemmistön valta ja vähemmistöjen oikeudet”"), ulkoministeri Erkki Tuomioja ("”Pahan akseli”"), eduskunnan puhemies Paavo Lipponen ("”Kansa haluaa, harva vastaa”"), pankinjohtaja Sauli Niinistö ("”Totuus ja politiikka”"), kirjailija Kaari Utrio ("”Syntinen nainen”"), elokuvaohjaaja Aku Louhimies ("”Halun kuva”") filosofit Pentti Linkola ("”Voiko ihminen muuttua?”") ja Esa Saarinen ("”Suurenmoisen elämän halu”") sekä arkkipiispa John Vikström ("”Uskon todeksi”").


title: Nuorten filosofiatapahtuma

text: Nufitin yhteydessä järjestetään myös eri lukioiden edustajista koostuvien nelihenkisten joukkueiden välinen Sokrates-väittelykilpailu.


title: Nuorten filosofiatapahtuma

text: Tapahtuman keskustelut liittyvät vuosittain vaihtuvaan teemaan. Teemoina ovat olleet:


title: Äkillinen hengitysvaikeusoireyhtymä

text: Äkillinen hengitysvaikeusoireyhtymä tai aikuisen hengitysvaikeusoireyhtymä eli ARDS () tarkoittaa äkillisesti ilmaantuvaa keuhkovauriota, jonka seurauksena ilmenee vaikea happeutumishäiriö. ARDS:n aiheuttaa yleensä suoraan keuhkoja vaurioittava perussairaus, kuten keuhkokuume. Toisinaan ARDS voi syntyä epäsuorasti elimistön voimakkaan tulehdusvasteen kautta, esimerkiksi sepsiksessä, haimatulehduksessa tai keuhkojen palovammassa.


title: Äkillinen hengitysvaikeusoireyhtymä

text: ARDS:n syntymekanismina on laaja-alainen keuhkorakkuloiden ja keuhkojen hiussuonten seinämien vaurio. Oireyhtymä alkaa muutamia päiviä kestävällä eksudatiivisella vaiheella, jolloin neste tihkuu vaurioituneista verisuonista keuhkokudokseen ja aiheuttaa keuhkoturvotuksen. Sen jälkeen tapahtuu eksudaattien organisoitumista ja keuhkorakkulasolujen proliferaatiota muutaman viikon kestävässä proliferatiivisessa vaiheessa. Lopulta keuhkovaurio etenee keuhkofibroosiin eli sidekudosmuodostukseen ja keuhkojen arpeutumiseen.


title: Äkillinen hengitysvaikeusoireyhtymä

text: ARDS johtaa keuhkopöhöön, veren happeutumisen vaikeutumiseen, verenpaineen nousuun, keuhkoverenkierron vastuksen kasvamiseen ja keuhkokudoksen vähittäiseen tuhoutumiseen.


title: Äkillinen hengitysvaikeusoireyhtymä

text: Käynnissä olevissa tutkimuksissa selvitetään beeta-1a-interferonin käyttöä ARDS:n hoidossa verisuoniverkostojen vuotamisen estämiseksi. Faron Pharmaceuticalsin kehittämällä rekombinantti ihmisen beeta-1a-interferonivalmisteella (FP-1201-LYO) tehdään tällä hetkellä kansainvälisiä vaiheen III kliinisiä tutkimuksia. Aiemmassa avoimessa varhaisvaiheen tutkimuksessa havaittiin ARDS-oireyhtymää sairastavien teho-osastopotilaiden 28 päivän kuolleisuuden vähentyneen 81 prosenttia. Lääkkeen tiedetään toimivan nostamalla CD73:n ilmentymistä keuhkoissa ja lisäämällä tulehdusta vähentävän adenosiinin tuotantoa, mikä hillitsee verisuonten vuotamista ja tulehduksen pahenemista.


title: Therese Grankvist

text: Therese Grankvist (s. 2. toukokuuta 1977 Nässjö, Jönköpingin lääni, Ruotsi) on ruotsalainen laulaja. Hänet tunnetaan etenkin eurodance-musiikkia esittäneen Drömhus-yhtyeen entisenä jäsenenä. Grankvist jätti Drömhusin vuonna 2000, ja on siitä lähtien esiintynyt omalla nimellään. Hän on tehnyt myös yhteistyötä ruotsalaisen dj:n StoneBridgen kanssa. Vuonna 2007 Grankvist otti osaa Melodifestivaleniin yhdessä The Attic -ryhmän kanssa kappaleella "The Arrival" mutta ei selviytynyt semifinaalikierrosta pidemmälle.


title: Dani Alves

text: Daniel ”Dani” Alves da Silva (s. 6. toukokuuta 1983 Juazeiro) on brasilialainen jalkapalloilija. Pelipaikaltaan hän on oikea laitapuolustaja, mutta kykenee pelaamaan myös oikeana laitalinkkinä. Alves edustaa Ranskan pääsarjassa Ligue 1:ssä pelaavaa Paris Saint-Germainia. Alveksen kerrottiin tehneen 2 vuoden sopimuksen Juventuksen kanssa toukokuun lopulla 2016, jonka arvo on 4 miljoonaa euroa vuodessa. Hän on tehnyt pitkän uran myös Brasilian maajoukkueessa.


title: Dani Alves

text: Alves aloitti ammattilaisuransa kotimaassaan Bahian riveissä vuonna 2001. Vuonna 2002 hän siirtyi espanjalaiseen Sevillaan, jossa hän voitti kahdesti UEFA Cupin sekä kertaalleen UEFA Super Cupin, Copa del Reyn ja Espanjan supercupin. Brasilian maajoukkueessa hän taas juhli Copa Américan mestaruutta vuonna 2007. Copa Américan finaalissa Alves onnistui maalinteossa kun Argentiina kaatui 3–0. Hänelle on myönnetty myös Espanjan kansalaisuus.


title: Dani Alves

text: Elokuussa 2007 Alves kertoi tahtovansa siirtoa Sevillasta, koska on mielestään voittanut kaiken seurassa. Vahvimmin Sevillassa loistanutta brasilialaista oli hankkimassa Chelsea, joka oli valmis pulittamaan Alvesista yli 30 miljoonaa euroa. Siirto ei kuitenkaan toteutunut spekuloinneista huolimatta. Alves päätti solmia kauden 2008–2009 kattavan sopimuksen FC Barcelonan kanssa.


title: Dani Alves

text: Alves oli voittamassa Brasilian riveissä nuorten maailmanmestaruutta vuonna 2003. Ensimmäisen miesten maaottelunsa hän pelasi lokakuussa 2006.


title: Dani Alves

text: Bahia


title: Dani Alves

text: Sevilla


title: Dani Alves

text: Barcelona


title: Dani Alves

text: Brasilian maajoukkue


title: Staphylococcus aureus

text: Staphylococcus aureus on stafylokokkeihin kuuluva kokkibakteeri. Sen genomi koostuu noin 2 600 geenistä ja 2,8 miljoonasta emäsparista.